

**IZVJEŠTAJ O SPROVOĐENJU STRATEGIJE ZA BORBU PROTIV KORUPCIJE U BRČKO DISTRIKTU BIH 2022-2024. GODINA I**

**AKCIONOG PLANA ZA SPROVOĐENJE STRATEGIJE ZA BORBU**

**PROTIV KORUPCIJE U BRČKO DISTRIKTU BIH 2022-2024. GODINA**

Februar, 2025. godine

**SADRŽAJ:**

[**UVOD** 3](#_Toc191471044)

[**PREGLED SPROVOĐENJA STRATEGIJE** 4](#_Toc191471045)

[Struktura Strategije 4](#_Toc191471046)

[Strukutra Akcionog plana 6](#_Toc191471047)

[**STRATEŠKI CILJ 1. PREVENCIJA KORUPCIJE** 11](#_Toc191471048)

[Strateški program 1.1. „Zajedničke aktivnosti“ 11](#_Toc191471049)

[Strateški program 1.2. „Subvencije, podsticaji, naknade i ostali vidovi davanja“ 13](#_Toc191471050)

[Strateški program 1.3. „Zdravstvo“ 15](#_Toc191471051)

[Strateški program 1.4. „Obrazovanje“ 17](#_Toc191471052)

[Strateški program 1.5. „Javne finansije“ 18](#_Toc191471053)

[**STRATEŠKI CILJ 2. SUZBIJANJE KORUPCIJE** 21](#_Toc191471054)

[Strateški program 2.1. „Zajedničke aktivnosti“ 22](#_Toc191471055)

[Strateški program 2.2. „Policija Brčko distrikta BiH“ 23](#_Toc191471056)

[Strateški program 2.3. „Pravosuđe“ 25](#_Toc191471057)

[Strateški program 2.4. „Inspekcijski nadzor“ 27](#_Toc191471058)

[**STRATEŠKI CILJ 3. RAZVIJANJE SVIJESTI O ŠTETNOSTI KORUPCIJE I SARADNJA SA CIVILNIM DRUŠTVOM** 30](#_Toc191471059)

[Strateški program 3.1. „Zajedničke aktivnosti“ 30](#_Toc191471060)

[Strateški program 3.2. „Javna kampanja o oblicima i štetama korupcije i mehanizama suprotstavljanja“ 32](#_Toc191471061)

[Strateški program 3.3. „Razvijanje i implementacija zajedničkih projekata s organizacijama civilnog društva u oblasti borbe protiv korupcije“ 33](#_Toc191471062)

[**STRATEŠKI CILJ 4. KOORDINACIJA, MONITORING I EVALUACIJA ANTIKORUPTIVNIH AKTIVNOSTI** 36](#_Toc191471063)

[Strateški program 4.1. „Zajedničke aktivnosti“ 36](#_Toc191471064)

[Strateški program 4.2. „Prikupljanje vjerodostojnih podataka o provođenju antikoruptivnih aktivnosti, analiza i izvještavanje“ 38](#_Toc191471065)

[Strateški program 4.3. „Periodična evaluacija provođenja antikoruptivnih aktivnosti“ 40](#_Toc191471066)

[Strateški program 4.4. „Saradnja sa drugim specijalizovanim organima u oblasti koordinacije i monitoringa antikoruptivnih aktivnosti“ 41](#_Toc191471067)

[**IZVORI INFORMACIJA** 44](#_Toc191471068)

[**IZAZOVI U SPROVOĐENJU – OBRAZLOŽENJE NEIZVRŠENIH I AKTIVNOSTI KOJE SU U TOKU** 47](#_Toc191471069)

[**ZAKLJUČAK** 55](#_Toc191471070)

#

# **UVOD**

Izvještaj o sprovođenju Strategije za borbu protiv korupcije u Brčko distriktu BiH 2022-2024. godina i Akcionog plana za sprovođenje Strategije za borbu protiv korupcije u Brčko distriktu BiH 2022-2024. godina predstavlja ključni dokument za ocjenu napretka u implementaciji mjera i aktivnosti predviđenih ovim strateškim okvirima. Ovi dokumenti imaju za cilj uspostavljanje jasnih prioriteta u oblasti prevencije i borbe protiv korupcije, definisanje principa i mehanizama zajedničkog djelovanja svih relevantnih subjekata, te stvaranje uslova za smanjenje stvarnog i percipiranog nivoa korupcije u Brčko distriktu BiH. Njihova realizacija je usmjerena na afirmaciju pozitivnih društvenih vrijednosti poput integriteta, odgovornosti i transparentnosti.

Strategija za borbu protiv korupcije u Brčko distriktu BiH 2022-2024. godina (u daljem tekstu: Strategija) i Akcioni plan za sprovođenje Strategije za borbu protiv korupcije u Brčko distriktu BiH 2022-2024. godina (u daljem tekstu: Akcioni plan) obuhvataju najviše strateške aktivnosti u oblastima prevencije, otkrivanja, procesuiranja, koordinacije, represije, poboljšanja zakonodavnog okvira, obuka i podizanja javne svijesti o borbi protiv korupcije. Ovakav sveobuhvatan pristup omogućava podizanje borbe protiv korupcije na viši nivo od administrativnog, osiguravajući strateški ujednačen i dovoljno širok okvir za usklađivanje strategija i akcionih planova na različitim nivoima vlasti.

Ovaj izvještaj je pripremljen na osnovu podataka dostavljenih od strane organa javne uprave i institucija u Brčko distriktu BiH odgovornih za implementaciju aktivnosti iz Strategije i Akcionog plana. Kancelarija za prevenciju korupcije i koordinaciju aktivnosti na suzbijanju korupcije u Brčko distriktu BiH (u daljem tekstu: Kancelarija) ima ključnu ulogu u koordinaciji ovog procesa, osiguravajući da ovaj izvještaj pruži sveobuhvatan i precizan prikaz sprovođenja aktivnosti. Kancelarija se suočila s brojnim izazovima tokom prikupljanja podataka, uključujući nepoštovanje rokova za dostavu informacija, neujednačen kvalitet dostavljenih izvještaja, kao i česte nepotpune informacije. Ovi problemi su otežali proces ocjene realizacije aktivnosti, ali su istovremeno ukazali na potrebu za daljim unapređenjem mehanizama koordinacije i praćenja sprovođenja strateških dokumenata.

Uprkos ovim izazovima, ovaj izvještaj pruža detaljan pregled ostvarenih rezultata i identifikuje ključne prepreke u realizaciji aktivnosti, nudeći preporuke za poboljšanje budućih aktivnosti u borbi protiv korupcije u Brčko distriktu BiH. Poseban naglasak stavljen je na jačanje institucionalnih kapaciteta, unapređenje međusobne saradnje svih relevantnih aktera i podizanje svijesti građana o važnosti suzbijanja korupcije kao temelja za izgradnju pravednog i funkcionalnog društva.

# **PREGLED SPROVOĐENJA STRATEGJE**

Strategija za borbu protiv korupcije u Brčko distriktu BiH usvojena je za period 2022-2024. godina s ciljem definisanja jasnih vizija, načela i osnovnih ciljeva u borbi protiv korupcije. Ovim dokumentom određuje se normativni, institucionalni i društveni okvir za suzbijanje korupcije, kao i strateški ciljevi, različiti vidovi saradnje i razmjene podataka, s ciljem postizanja najboljih mogućih efekata na ovom planu. Neizostavan dio Strategije odnosi se na koordinaciju, sprovođenje, praćenje i evaluaciju aktivnosti.

Izradu Strategije inicirala je Kancelarija, nakon čega je gradonačelnik Brčko distrikta BiH odlukom imenovao radnu grupu za njenu izradu. Radna grupa je izradila nacrt Strategije i dostavila ga Kancelariji, koja je sprovela javne konsultacije. Nakon sprovedenih javnih konsultacija, Strategija je upućena Vladi Brčko distrikta BiH na usvajanje, a Vlada je, prepoznavši značaj ovog strateškog dokumenta, dana 05.10.2022. godine donijela Odluku o usvajanju Strategije.

Sprovođenje Strategije podrazumijeva kontinuiranu saradnju između organa javne uprave i institucija u Brčko distriktu BiH kako bi se osiguralo efikasno praćenje i realizacija programa predviđenih ovim strateškim dokumentom.

U proteklom periodu, sprovedene su obuke za službenike organa javne uprave i institucija u Brčko distriktu BiH i u kontinuitetu su provođene aktivnosti na jačanju mehanizama za otkrivanje i procesuiranje korupcije, kao i unapređenju transparentnosti rada organa javne uprave i institucija u Brčko distriktu BiH. Takođe, posebna pažnja posvećena je jačanju saradnje sa civilnim društvom i međunarodnim partnerima u cilju razmjene iskustava i primjene najboljih praksi u oblasti borbe protiv korupcije.

## **Struktura Strategije**

Strategija se zasniva na četiri ključna strateška cilja: prevenciji korupcije, suzbijanju korupcije, razvijanju svijesti o štetnosti korupcije, te saradnji sa civilnim društvom i koordinaciji, monitoringu i evaluaciji antikoruptivnih aktivnosti. Ovi ciljevi obuhvataju ukupno 16 programa kojima se nastoji osigurati sveobuhvatni pristup u borbi protiv korupcije i unapređenje mehanizama za njeno suzbijanje.

*Tabela 1. Pregled strateških ciljeva i programa u Strategiji*

|  |  |
| --- | --- |
| Strateški ciljevi | *Strateški programi* |
|  | 1.1. Zajedničke aktivnosti |
|  | 1.2. Subvencije, podsticaji, naknade i ostali vidovi davanja |
| Strateški cilj 1. Prevencija korupcije | 1.3. Zdravstvo |
|  | 1.4. Obrazovanje |
|  | 1.5. Javne finansije |
|  | 2.1. Zajedničke aktivnosti |
|  | 2.2. Policija Brčko distrikta BiH |
| Strateški cilj 2. Suzbijanje korupcije | 2.3. Pravosuđe |
|  | 2.4. Inspekcijski nadzor |
|  | 3.1. Zajedničke aktivnosti |
| Strateški cilj 3. Razvijanje svijesti o štetnosti korupcije i saradnja sa civilnim društvom | 3.2. Javna kampanja o oblicima i štetama korupcije i mehanizama suprostavljanja |
|  | 3.3. Razvijanje i implementacija zajedničkih projekata s organizacijama civilnog društva u oblasti borbe protiv korupcije |
|  | 4.1. Zajedničke aktivnosti |
| Strateški cilj 4. Koordinacija, monitoring i evaluacija antikoruptivnih aktivnosti | 4.2. Prikupljanje vjerodostojnih podataka o sprovođenju antikoruptivnih aktivnosti, analiza i izvještavanje |
|  | 4.3. Periodična evaluacija sprovođenja antikoruptivnih aktivnosti |
|  | 4.4. Saradnja s drugim specijalizovanim organima u oblasti koordinacije i monitoringa antikoruptivnih aktivnosti |

## **Struktura Akcionog plana**

Strategiju prati Akcioni plan koji je donijet na osnovu Strategije i planiran za period od tri godine. Akcioni plan sadrži konkretne programe i aktivnosti za realizaciju strateških ciljeva, očekivane rezultate, indikatore uspješnosti, nosioce provođenja aktivnosti i rokove za njihovu realizaciju.

Akcioni plan prevodi strateške programe i aktivnosti utvrđene za svaki strateški cilj u specifične, vremenski određene i isplanirane aktivnosti koje uzimaju u obzir okolnosti i prioritete. Istim su obuhvaćena četiri strateška cilja, podijeljena u 50 strateških programa, unutar kojih se nalaze 124 aktivnosti.

*Tabela 2. Pregled strateških programa i aktivnosti u Akcionom planu*

|  |
| --- |
| Strateški cilj 1. Prevencija korupcije |
|   | Naziv strateškog programa | Brojaktivnosti |
| *1.1. Zajedničke aktivnosti* | 1.1.1. Unapređenje pravnog i strateškog okvira za suprostavljanje korupciji i povećanje transparentnosti rada javnog sektora u Brčko distriktu BiH | 4 |
|  | 1.1.2. Unapređenje procedura prijema i zapošljavanja u javnom sektoru Brčko distrikta BiH, s ciljem smanjenja politizacije i osiguranja jednakog pristupa | 2 |
|  | 1.1.3. Poboljšanje mehanizama sprečavanja sukoba interesa u institucijama Brčko distrikta BiH | 1 |
|  | 1.1.4. Unapređenje efikasnosti, konkurentnosti i transparentnosti procesa provođenja javnih nabavki s ciljem osiguranja pravičnog tržišnog nadmetanja | 3 |
|  | 1.1.5. Provođenje edukacije u institucijama po pitanju borbe protiv korupcije | 3 |
| *1.2. Subvencije, podsticaji,* *naknade i ostali vidovi davanja* | 1.2.1. Unapređenje sistema dodjele koncesija i harmonizacije propisa u oblasti kocesija | 2 |
|  | 1.2.2. Uspostavljanje centralnog registra dodijeljenih sredstava na nivuo Brčko distrikta BiH | 2 |
| *1.3. Zdravstvo* | 1.3.1. Unaprijediti procese propisivanja i izdavanja lijekova i ortopedskih pomagala kroz informatizaciju  | 2 |
|  | 1.3.2. Normirati prevenciju sukoba interesa u zdravstvenom sektoru u dijelu koji se odnosi na regulisanje dopunske privatne prakse i pojačati interne kontrole | 2 |
|  | 1.3.3. Spriječiti mogućnost zloupotrebe sredstava zdravstvenog sektora | 1 |
|  | 1.3.4. Adekvatnim mehanizmima urediti liste čekanja i unaprijediti proces prijavljivanja koruptivnog ponašanja u zdravstvenim institucijama | 4 |
|  | 1.3.5. Podizati svijest zdravstvenih radnika o fenomenu korupcije | 2 |
|  | 1.3.6. Poboljšanje kvaliteta zdravstvenih usluga osiguranjem jednakih mogućnosti pristupa zdravstvenim uslugama | 4 |
| 1.4. Obrazovanje | 1.4.1. Uključivanje i ujednačavanje planova i programa etike i integriteta na svim nivoima formalnog i neformalnog obrazovnog sistema | 5 |
|  | 1.4.2. Povećanje integriteta, transparentnosti i odgovornosti unutar obrazovnog sistema, smanjenjem rizika od tipičnog oblika korupcije (nepotizam, pronevjere finansijskih sredstava, transfera, podsticaja i sl.) | 5 |
| 1.5. Javne finansije | 1.5.1. Kontinuirano promovisati proaktivnu transparentnost budžeta | 2 |
|  | 1.5.2. Utvrditi efikasnost kriterijuma i uspostaviti kontrole dodjele budžetskih sredstava kao i nadzor nad trošenjem istih | 3 |
|  | 1.5.3. Unaprijediti kapacitete organa na poslovima dodjele budžetskih sredstava | 2 |
|  | 1.5.4. Jačanje uloge revizije i kontrole putem specijalizacije, kadrovskog popunjavanja i primjene inovativnih rješenja u vršenju poslova nadzora | 2 |
|  | 1.5.5. Stvaranje pravnih pretpostavki i efikasna primjena propisa o finansijskom upravljanju i kontroli s ciljem upravljanja rizicima | 2 |
|  | 1.5.6. Dosljedno, zakonito, kontinuirano i efikasno vršenje poreskog, finansijskog i drugog nadzora s ciljem smanjenja sive ekonomije, posebno rada na crno i efikasnijeg prikupljanja javnih prihoda | 2 |

***Strateški cilj 1. Prevencija korupcije***

*Strateških programa: 21*

*Aktivnosti: 55*

|  |
| --- |
| Strateški cilj 2. Suzbijanje korupcije |
|   | Naziv strateškog programa | Brojaktivnosti |
| *2.1. Zajedničke aktivnosti* | 2.1.1. Uređenje pravnog okvira za zaštitu lica koja prijavljuju korupciju u Brčko distriktu BiH | 3 |
| *2.2. Policija Brčko distrikta BiH* | 2.2.1. Kadrovsko, materijalno i tehničko jačanje Policije Brčko distrikta BiH za otkrivanje i dokazivanje koruptivnih krivičnih djela | 2 |
|  | 2.2.2. Kontinuirano stručno usavršavanje policijskih službenika na planu kriminalističkog istraživanja koruptivnih krivičnih djela | 2 |
|  | 2.2.3. Jačanje saradnje između Policije, Tužilaštva, Kancelarije i drugih organa u Brčko distriktu BiH u borbi protiv korupcije | 2 |
|  | 2.2.4. Jačanje integriteta policijskih službenika | 2 |
| *2.3. Pravosuđe* | 2.3.1. Unapređenje transparentnosti u radu pravosudnih institucija u Brčko distriktu BiH  | 3 |
|  | 2.3.2. Analiza i jačanje kapaciteta pravosudnih i drugih organa za efikasno gonjenje koruptivnog kriminaliteta | 3 |
|  | 2.3.3. Unapređenje pretpostavki za efikasno gonjenje počinitelja koruptivne delinkvencije, naročito provođenjem finansijskih istraga | 2 |
|  | 2.3.4. Nastavljanje aktivnosti u kreiranju adekvatne kaznene politike za koruptivni kriminalitet, pogotovu u oblasti efikasnog oduzimanja imovinske koristi stečene krivičnim djelima | 2 |
|  | 2.3.5. Usklađivanje krivičnog zakonodavstva Brčko distrikta BiH s međunarodnim standardima, naročito preporukama Grupe država za borbu protiv korupcije (GRECO) | 1 |
| 2.4. Inspekcijski nadzor | 2.4.1. Unaprijediti efikasnost inspekcijskog nadzora s ciljem prevencije i suzbijanja korupcije kao i poboljšanja ukupnog stanja poslovnog ambijenta u Brčko distriktu BiH | 2 |
|  | 2.4.2. Kadrovsko i stručno jačanje kapaciteta inspekcijskih službi Brčko distrikta BiH | 3 |
|  | 2.4.3. Analiza i zavisno od rezultata, prijedlog unapređenja pravnog okvira u pogledu nadležnosti i sankcija koje nalažu postupajući inspektori | 3 |

***Strateški cilj 2. Suzbijanje korupcije***

*Strateških programa: 13*

*Aktivnosti: 30*

|  |
| --- |
| Strateški cilj 3. Razvijanje svijesti o štetnosti korupcije i saradnja sa civilnim društvom |
|   | Naziv strateškog programa | Brojaktivnosti |
| *3.1. Zajedničke aktivnosti* | 3.1.1. Implementacija usmjerenih, organizovanih i specifičnih aktivnosti za pojedine sektore i ciljne grupe na planu podizanja svijesti o korupciji | 2 |
|  | 3.1.2. Stvaranje pretpostavki i podsticanje učešća organizacija civilnog društva u aktivnostima borbe protiv korupcije | 3 |
|  | 3.1.3. Razvijanje sistema podsticanja za veće učešće javnih službenika i drugih subjekata u antikoruptivnim aktivnostima | 3 |
| *3.2. Javna kampanja o oblicima i štetama korupcije i mehanizama suprostavljanja* | 3.2.1. Provođenje javne kampanje borbe protiv korupcije na nivou Brčko distrikta BiH  | 3 |
|  | 3.2.2. Provođenje monitoringa i evaluacije provedene javne kampanje borbe protiv korupcije i izrada preporuka za unapređenje ovih aktivnosti | 2 |
| 3.3. Razvijanje i implementacija zajedničkih projekata s organizacijama civilnog društva u oblasti borbe protiv korupcije | 3.3.1. Osiguranje sredstava za razvijanje zajedničkih projekata sa organizacijama građanskog društva i povećanje transparentnosti i saradnje  | 1 |
|  | 3.3.2. Stvaranje i unapređenje permanentnih kanala komunikacije i saradnje između organizacija civilnog društva i institucija javne vlasti na nivou Brčko distrikta BiH u borbi protiv korupcije  | 2 |

***Strateški cilj 3. Razvijanje svijesti o štetnosti korupcije i saradnja sa civilnim društvom***

*Strateških programa: 7*

*Aktivnosti: 16*

|  |
| --- |
| Strateški cilj 4. Koordinacija, monitoring i evaluacija antikoruptivnih aktivnosti |
|   | Naziv strateškog programa | Brojaktivnosti |
| *4.1. Zajedničke aktivnosti* | 4.1.1. Imenovanje koordinatora antikoruptivnih aktivnosti u svim subjektima provođenja koji će biti u obavezi da sarađuju i koordiniraju sa Kancelarijom | 4 |
|  | 4.1.2. Razvijanje metodologije prikupljanja podataka o implementaciji antikoruptivnih aktivnosti predviđenih strateškim dokumentima | 3 |
| *4.2. Prikupljanje vjerodostojnih podataka o sprovođenju antikoruptivnih aktivnosti, analiza i izvještavanje* | 4.2.1. Osiguranje pretpostavki za rad Kancelarije u domenu prikupljanja podataka, analize i izrade izvještaja o ispunjenosti antikoruptivnih aktivnosti | 4 |
|  | 4.2.2. Nastavak obuka i drugih oblika komunikacija i saradnje sa Kancelarijom i koordinatorom antikoruptivne aktivnosti  | 2 |
|  | 4.2.3. Povećanje transparentnosti izvještavanja o implementaciji aktivnosti predviđenih strateškim dokumentima u oblasti suprotstavljanja korupciji | 2 |
| *4.3. Periodična evaluacija sprovođenja antikoruptivnih aktivnosti* | 4.3.1. Uspostavljanje prakse periodičnog (najmanje jednom u dvije godine) evaluiranja postignutog na planu suprotstavljanja korupciji  | 2 |
|  | 4.3.2. Zavisno od rezultata evaluacije, revizija strateškog okvira Brčko distrikta BiH u oblasti suprotstavljanja korupciji | 2 |
| 4.4. Saradnja s drugim specijalizovanim organima u oblasti koordinacije i monitoringa antikoruptivnih aktivnosti | 4.4.1. Uspostavljanje prakse redovnih sastanaka i drugih oblika komunikacije sa drugim specijalizovanim organima za borbu protiv korupcije, naročito Agencijom | 2 |
|  | 4.4.2. Razvijanje zajedničkih mjera i aktivnosti Kancelarije i drugih specijalizovanih organa u Brčko distriktu BiH na planu suprotstavljanja korupciji | 2 |

***Strateški cilj 4. Koordinacija, monitoring i evaluacija antikoruptivnih aktivnosti***

*Strateških programa: 9*

*Aktivnosti: 23*

 *Tabela 3. Pregled aktivnosti po vremenskim rokovima*

|  |  |
| --- | --- |
| **Vremenski rok** | **Broj aktivnosti unutar vremenskog roka** |
| Prva godina sprovođenja Strategije | 25 |
| Druga godina sprovođenja Strategije | 38 |
| Treća godina sprovođenja Strategije | 5 |
| Kontinuirano | 56 |
| **Ukupno** | **124** |

# **STRATEŠKI CILJ 1. PREVENCIJA KORUPCIJE**

Strateški cilj 1."Prevencija korupcije" u Brčko distriktu BiH fokusira se na stvaranje ambijenta otpornog na sve oblike korupcije u javnom sektoru. Ključni aspekt ove Strategije uključuje upravljanje integritetom kroz tri osnovna stuba: instrumente, procese i strukture. Prvi segment se bavi jačanjem integriteta kroz implementaciju etičkih kodeksa, uspostavljanje mehanizama za prijavu korupcije i sprečavanje sukoba interesa. Drugi segment se odnosi na razvoj i jačanje procesa koji osiguravaju transparentnost i integritet u svim institucijama.

Poseban naglasak stavljen je na transparentnost u zapošljavanju u javnom sektoru. Potrebno je smanjiti politizaciju i povećati transparentnost postupaka, što će omogućiti pravičnu raspodjelu radnih mjesta zasnovanih na stručnosti i posvećenosti. Novi Zakon o državnoj službi i Pravilnici o zapošljavanju trebaju osigurati jednake šanse svim kandidatima.

Važan segment prevencije korupcije je i jačanje mehanizama za prijavu sukoba interesa i jačanje obrazovne i pravne svijesti među državnim službenicima. Usvajanje etičkih kodeksa i sprovođenje redovnih edukacija doprinosi razvoju odgovornih i etičkih radnih praksi unutar institucija.

Takođe, transparentnost u procesu javnih nabavki igra ključnu ulogu u smanjenju koruptivnih praksi, posebno jer se javni novac često koristi u velikim iznosima za nabavku roba, usluga i radova. Nova zakonska rješenja omogućavaju bolju regulaciju i nadzor nad procesima javnih nabavki, čime se smanjuje mogućnost korupcije u ovoj oblasti.

Kroz edukaciju zaposlenih u javnim institucijama, kao i kroz jačanje svijesti građana o važnosti prijavljivanja korupcije, Brčko distrikt BiH namjerava implementirati efikasne antikoruptivne mjere i podstaći kulturne promjene koje podržavaju transparentnost, odgovornost i etičke norme u svim aspektima društvenog života.

## **Strateški program 1.1. „Zajedničke aktivnosti“**

Strategija ima za cilj unaprjeđenje pravnog i strateškog okvira za smanjenje korupcije i povećanje transparentnosti rada javnog sektora. Poseban fokus stavljen je na rizične oblasti poput subvencija, zdravstva, obrazovanja i javnih finansija, u cilju smanjenja mogućnosti za koruptivne prakse.

Jedan od ključnih ciljeva je unaprjeđenje procedura zapošljavanja u javnom sektoru, smanjenjem političke pristranosti i povećanjem transparentnosti. Novi zakoni i pravilnici trebaju osigurati jednak pristup svim kandidatima i smanjiti mogućnost zloupotreba prilikom zapošljavanja. Transparentnost u procesu zapošljavanja će se dodatno ojačati usvajanjem novih zakonskih rešenja koja će omogućiti jasno definisanje kriterijuma i smanjenje diskrecije u odlučivanju.

U cilju jačanja integriteta institucija, Strategija se fokusira na usvajanje etičkih kodeksa u svim javnim institucijama, što bi trebalo smanjiti rizik od sukoba interesa. Edukacije o etici i integritetu za zaposlene i javne službenike igraju ključnu ulogu u promociji moralnih vrijednosti i jačanju povjerenja građana u rad institucija.

Poboljšanje sistema javnih nabavki predstavlja još jedan važan aspekt strategije. Kroz unaprjeđenje zakonodavstva i uvođenje novih tehnologija, procesi javnih nabavki postaju transparentniji, čime se smanjuje prostor za koruptivne prakse. Ovaj pristup omogućava slobodan pristup informacijama o ugovorima i projektima, čime se obezbjeđuje veća odgovornost i nadzor nad korišćenjem javnih sredstava.

Na kraju, edukacija o borbi protiv korupcije postavlja temelje za stvaranje sistema odgovornosti u institucijama. Uspostavljeni koordinatori za antikoruptivne aktivnosti biće odgovorni za prenošenje znanja na svoje kolege i za redovno izvještavanje o napretku u realizaciji antikoruptivnih mjera. Ovaj sveobuhvatan pristup omogućava veće angažovanje svih relevantnih institucija i organizacija u borbi protiv korupcije.

*Tabela 4. Pregled statusa realizacije pojedinačnih aktivnosti strateškog programa „1.1. Zajedničke aktivnosti“*

|  |
| --- |
| **Strateški cilj 1. Prevencija korupcije – „Zajedničke aktivnosti“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 1.1.1. Unapređenje pravnog i strateškog okvira za suprostavljanje korupciji i povećanje transparentnosti rada javnog sektora u Brčko distriktu BiH | 1.1.1.1. Izvršiti sveobuhvatnu analizu postojećih nadležnosti i pravnog osnova za rad tijela za sprečavanje korupcije Brčko distrikta BiH |  |  |  |
| 1.1.1.2. Analizirati praksu profesionalizacije antikorupcionih tijela drugih nivoa vlasti u BiH |  |  |  |
| 1.1.1.3. Na osnovu sprovedenih analiza predložiti Skupštini Brčko distrikta BiH izmjene i dopune donesenih zakona  |  |  |  |
| 1.1.1.4. Jačati kapacitete i resurseKancelarije |  |  |  |
| 1.1.2. Unapređenje procedura prijema i zapošljavanja u javnom sektoru Brčko distriktu BiH s ciljem smanjenja politizacije i osiguranja jednakog pristupa | 1.1.2.1. Analizirati postojeće zakone i podzakonske akte kojima se reguliše procedura zapošljavanja u Brčko distriktu BiH |  |  |  |
| 1.1.2.2. Na osnovu izvršene analize predložiti izmjene postojećih ili donošenje novih pravnih propisa u oblasti zapošljavanja u javnim institucijama |  |  |  |
| 1.1.3. Poboljšanje mehanizama sprečavanja sukoba interesa u institucijama Brčko distrikta BiH | 1.1.3.1. Praćenje primjene Zakona o sprečavanju sukoba interesa u institucijama Brčko distrikta BiH |  |  |  |
| 1.1.4. Unapređenje efikasnosti, konkurentnosti i transparentnosti procesa provođenja javnih nabavki s ciljem osiguranja pravičnog tržišnog nadmetanja | 1.1.4.1. Povećanje aktivnosti na promovisanju portala e-nabavke |  |  |  |
| 1.1.4.2. Vršiti obuke zaposlenih u svim institucijama Brčko distrikta BiH u vezi sa pitanjem sprečavanja korupcije u sprovođenju javnih nabavki |  |  |  |
| 1.1.4.3. Usvajanje i javno objavljivanje planova javnih nabavki svih institucija sa javnim ovlaštenjima u Brčko distrtiku BiH |  |  |  |
| 1.1.5. Provođenje edukacije u institucijama po pitanju borbe protiv korupcije | 1.1.5.1. Kontinuirana edukacija službenika Kancelarije u pogledu prevencije i aktivnosti na suzbijanju korupcije |  |  |  |
| 1.1.5.2. Edukacija kontakt tačaka i njihovih zamjenika u institucijama Brčko distrikta BiH u vezi sa borbom protiv korupcije  |  |  |  |
| 1.1.5.3. Podizanje svijesti i stvaranje veće netolerancije u vezi s korupcijom kod zaposlenih u institucijama Brčko distrikta BiH |  |  |  |

## **Strateški program 1.2. „Subvencije, podsticaji, naknade i ostali vidovi davanja“**

U Brčko distriktu BiH se kroz javne službe godišnje realizuju transferi od više miliona konvertibilnih maraka, pri čemu su uvedene nove procedure kako bi se umanjili rizici korupcije. Međutim, i dalje postoje propusti u raspodjeli, utrošku i nadzoru nad tim sredstvima, što predstavlja jedno od najosjetljivijih pitanja u upravljanju javnim finansijama. Novi zakonski okvir, uključujući Zakon o budžetu i Zakon o udruženjima i fondacijama Brčko distrikta BiH, ima za cilj povećanje transparentnosti, prestanak politizacije i uspostavljanje efikasnih mehanizama kontrole trošenja sredstava.

Iako su ovi zakoni doneseni, javne institucije često mijenjaju provedbene propise, što dovodi do nedosljednosti i otežava proces raspodjele sredstava. Umjesto učestalih izmjena, neophodno je primjenjivati dugoročne propise koji osiguravaju transparentnost i predvidljivost u korištenju javnih sredstava. Takođe, institucije koje daju mišljenja o propisima trebale bi se fokusirati na njihovu suštinu, a ne samo na formalne elemente, dok bi inspekcijski organi trebali intenzivirati nadzor nad provođenjem zakona.

Jedan od ključnih koraka ka većoj transparentnosti je uspostavljanje jedinstvenog centralnog registra svih transfera, koji bi sadržavao podatke o korisnicima, iznosima i opravdanosti dodijeljenih sredstava.

Pored toga, mehanizmi interne kontrole i revizije igraju važnu ulogu u prevenciji i otkrivanju koruptivnih praksi. Neophodno je njihovo stalno unaprjeđenje, uključujući i njihovu primjenu prilikom donošenja podzakonskih akata, kako bi se osigurala finansijska i pravna ispravnost rješenja. Takođe, treba jačati saradnju između interne kontrole, revizije i rukovodilaca javnih službi, te unaprjeđivati kompetencije službenika koji se bave dodjelom sredstava, posebno u finansijskom i pravnom domenu.

*Tabela 5. Pregled statusa realizacije pojedinačnih aktivnosti strateškog programa „1.2. Subvencije, podsticaji, naknade i ostali vidovi davanja“*

|  |
| --- |
| **Strateški cilj 1. Prevencija korupcije – „Subvencije, podsticaji, naknade i ostali vidovi davanja“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 1.2.1. Unapređenje sistema dodjele koncesija i harmonizacije propisa u oblasti kocesija | 1.2.1.1. Analizirati i obezbjediti dosljednu primjenu Zakona o koncesijama Brčko distrikta BiH |  |  |  |
| 1.2.1.2. Javno objavljivanje svih zaključenih ugovora o koncesiji na teritoriji Brčko distrikta BiH |  |  |  |
| 1.2.2. Uspostavljanje centralnog registra dodijeljenih sredstava na nivou Brčko distrikta BiH | 1.2.2.1. Određivanje sadržaja Jedinstvenog centralnog registra transfera Brčko distrikta BiH |  |  |  |
| 1.2.2.2. Uspostavljanje Jedinstvenog centralnog registra svih transfera u Brčko distriktu BiH |  |  |  |

## **Strateški program 1.3. „Zdravstvo“**

Značajan dio budžetskih sredstava Brčko distrikta BiH usmjeren je na finansiranjezdravstvenog sektora, koji predstavlja jedan od ključnih segmenata javnog sistema, posebno u kontekstu osiguravanja zdravstvene zaštite građanima. Zbog njegove vitalne važnosti, ali i složenosti, zdravstveni sektor je naročito osjetljiv na pojavu korupcije, što postaje još izraženije u kriznim situacijama poput pandemije COVID-19. Kako bi se spriječile zloupotrebe i osiguralo efikasnije pružanje zdravstvenih usluga, strateški okvir borbe protiv korupcije stavlja poseban fokus na ovaj sektor, uz naglasak na preventivne mjere i mehanizme kontrole.

Jedna od ključnih inicijativa u tom pravcu jeste povećanje transparentnosti zdravstvenih usluga, posebno kada su u pitanju liste čekanja. Naime, kako bi se smanjila mogućnost koruptivnih radnji i nelegalnog zakazivanja pregleda i intervencija „preko reda“, neophodno je uvesti jasne i kontrolisane procedure zakazivanja, koje će biti dostupne javnosti. Osim toga, uvođenje integralnog jedinstvenog informacionog sistema u zdravstvu predstavlja prioritet, jer će omogućiti bolju koordinaciju zdravstvenih ustanova, efikasnije upravljanje podacima o pacijentima i veću kontrolu nad pružanjem usluga, čime se direktno smanjuju koruptivni rizici.

Pored javnih zdravstvenih ustanova, pažnja će biti usmjerena i na regulisanje rada privatnih zdravstvenih institucija, kako bi se osigurala transparentnost u njihovom poslovanju i spriječile moguće zloupotrebe. Cilj ovih mjera jeste uspostavljanje pravičnog, kvalitetnog i dostupnog zdravstvenog sistema, u kojem će svi građani Brčko distrikta BiH imati jednak pristup zdravstvenoj zaštiti, bez obzira na ekonomski ili socijalni status. U tom kontekstu, borba protiv korupcije u zdravstvu ostaje prioritet, uz kontinuirano unaprjeđenje nadzornih mehanizama i institucionalne odgovornosti u ovom sektoru.

*Tabela 6. Pregled statusa realizacije pojedinačnih aktivnosti strateškog programa „1.3. Zdravstvo“*

|  |
| --- |
| **Strateški cilj 1. Prevencija korupcije – „Zdravstvo“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 1.3.1. Unaprijediti procese propisivanja i izdavanja lijekova i ortopedskih pomagala kroz informatizaciju | 1.3.1.1. Izgradnja integralnog jedinstvenog informacionog sistema u zdravstvu Brčko distrikta BiH |  |  |  |
| 1.3.1.2. Izvršiti specifikaciju potreba za ustanove i objaviti odluku/rješenje za pokretanaje postupka javne nabavke softvera i opreme |  |  |  |
| 1.3.2. Normirati prevenciju sukoba interesa u zdravstvenom sektoru u dijelu koji se odnosi na regulisanje dopunske privatne prakse i pojačati interne kontrole | 1.3.2.1. Analizirati i obezbjediti dosljednu primjenu pravnih propisa u pogledu postojanja sukoba interesa u zdravstvenom sektoru u dijelu koji se odnosi na regulisanje dopunske privatne prakse |  |  |  |
| 1.3.2.2. Pojačati kontrolu u dijelu koji se odnosi na regulisanje dopunske privatne prakse |  |  |  |
| 1.3.3. Spriječiti mogućnost zloupotrebe sredstava zdravstvenog sektora | 1.3.3.1. Podsticanje kontrole dijela budžeta koji se odnosi na finansiranje specifičnih potreba zdravstvenog sistema u Brčko distriktu BiH |  |  |  |
| 1.3.4. Adekvatnim mehanizmima urediti liste čekanja i unaprijediti proces prijavljivanja koruptivnog ponašanja u zdravstvenim institucijama | 1.3.4.1. Analizirati strukturu zdravstvenih usluga kod kojih su liste čekanja izražene |  |  |  |
| 1.3.4.2. Preuzimanje inovativnog softvera za transparetnije liste čekanja pacijenata |  |  |  |
| 1.3.4.3. Utvrditi kriterijume na osnovu kojih se omogućavaju prioriteti na listama čekanja |  |  |  |
| 1.3.4.4. Davanje uputstva kontakt osobama i njihovih zamjenicima u zdravstvenim institucijama Brčko distrikta BiH u vezi sa prijavljivanjem korupcije i zaštitom lica koja prijavljuju |  |  |  |
| 1.3.5. Podizati svijest zdravstvenih radnika o fenomenu korupcije | 1.3.5.1. Vršiti obuke zaposlenika zdravstvenih institucija u Brčko distriktu BiH o postojanju i štetnosti korupcije |  |  |  |
| 1.3.5.2. Vršiti propagandu antikorupcionog djelovanja zdravstvenim radnicima |  |  |  |
| 1.3.6. Poboljšanje kvaliteta zdravstvenih usluga osiguranjem jednakih mogućnosti pristupa zdravstvenim uslugama | 1.3.6.1. Identifikovati i donijeti listu deficitarnih zdravstvenih usluga |  |  |  |
| 1.3.6.2. Omogućiti pružanje deficitarnih zdravstvenih usluga |  |  |  |
| 1.3.6.3. Na osnovu izvršene analize trenutnog stanja preduzeti potrebne mjere za povećanje jednakosti pristupa zdravstvenim uslugama |  |  |  |
| 1.3.6.4. Sprovođenje ankete za mjerenje zadovoljstva korisnika zdravstvenih usluga u zdravstvenim institucijama Brčko distrikta BiH |  |  |  |

## **Strateški program 1.4. „Obrazovanje“**

Konvencija Ujedinjenih naroda protiv korupcije u članu 13. naglašava važnost edukacije, javnih kampanja i podizanja svijesti kako bi se mijenjali stavovi prema korupciji, oblikovale nove kulturološke norme i ohrabrilo prijavljivanje koruptivnih djela. Obrazovanje ima značajan uticaj na borbu protiv korupcije, jer kvalitetan obrazovni sistem doprinosi ekonomskom razvoju, političkoj stabilnosti i društvenom blagostanju. Kako bi se osigurala društvena podrška za suzbijanje korupcije, ključno je da obrazovni sektor sam unutar svojih struktura eliminiše koruptivne prakse, te na taj način doprinese razvoju integriteta, transparentnosti i odgovornosti.

Obrazovanje ne treba posmatrati samo kao formalni sistem školovanja, već i kroz širi društveni kontekst - od uticaja porodice i vršnjaka do vannastavnih, kulturnih i sportskih aktivnosti koje mogu promovisati etičke vrijednosti i poštenje. Pored toga, obrazovne institucije trebaju posvetiti posebnu pažnju pitanjima etike prilikom kreiranja i izvođenja nastavnih programa, kako bi mladi razvili svijest o važnosti borbe protiv korupcije, javnom interesu i građanskom aktivizmu.

Jedan od problema u ovom sektoru je nejasan status internih revizija, koje trenutno daju samo preporuke, bez obavezujuće snage da osiguraju odgovornost institucija. Također, postojeći mehanizmi za anonimno prijavljivanje korupcije nisu dovoljno razvijeni, što otežava identifikaciju i suzbijanje nepravilnosti u obrazovnom sistemu.

*Tabela 7. Pregled statusa realizacije pojedinačnih aktivnosti strateškog programa „1.4. Obrazovanje“*

|  |
| --- |
| **Strateški cilj 1. Prevencija korupcije – „Obrazovanje“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 1.4.1. Uključivanje i ujednačavanje planova i programa etike i integriteta na svim nivoima formalnog i neformalnog obrazovnog sistema | 1.4.1.1. Izraditi i koordinirati aktivnosti na uvođenju usaglašenog plana i programa etike i integriteta u obrazovnim institucijama u Brčko distriktu BiH u nastavne aktivnosti |  |  |  |
| 1.4.1.2. Primjena usaglašenog plana i programa etike i integriteta u obrazovnim institucijama u Brčko distriktu BiH u nastavne aktivnosti |  |  |  |
| 1.4.1.3. Podsticanje uključivanja što većeg broja djece u vannastavne, kulturne i sportske aktivnosti |  |  |  |
| 1.4.1.4. Menadžment svih visokoškolskih ustanova će donijeti novi Kodeks profesionalne etike koji će na jedinstven način tretirati pitanja etike nastavnika i etike studenata |  |  |  |
| 1.4.1.5. Sve visokoškolske ustanove donijet će i objaviti jasne procedure polaganja ispita, ukoliko to do sada nisu učinile |  |  |  |
| 1.4.2. Povećanje integriteta, transparentnosti i odgovornosti unutar obrazovnog sistema, smanjenjem rizika od tipičnog oblika korupcije (nepotizam, pronevjere finansijskih sredstava, transfera, podsticaja i sl.) | 1.4.2.1. Izvršiti provjeru stečenih kvalifikacija svih zaposlenika u resoru obrazovanje (predškolsko, osnovno, srednje te visoko obrazovanje) |  |  |  |
| 1.4.2.2. Pojačati kontrolu u postupku zapošljavanja nastavnog kadra u obrazovnim institucijama Brčko distrikta BiH |  |  |  |
| 1.4.2.3. Usvajanje i javno objavljivanje planova javnih nabavki svih obrazovnih institucija u Brčko distrtiku BiH |  |  |  |
| 1.4.2.4. Utvrđivanje konkretnijih kriterijuma za dodjelu stipendija u Brčko distriktu BiH |  |  |  |
| 1.4.2.5. Efikasno urediti sprečavanje pojave korupcije pri prebacivanju učenika u srednjim školama |  |  |  |

## **Strateški program 1.5. „Javne finansije“**

Efikasno i transparentno upravljanje javnim finansijama ključno je za stabilnost ekonomije i razvoj svih sektora društva. Prihodi budžeta moraju se prikupljati na pravičan, dosljedan i neselektivan način, dok rashodi moraju biti pod stalnim nadzorom kako bi se spriječile zloupotrebe i nenamjensko trošenje javnih sredstava. Budžet Brčko distrikta BiH predstavlja glavni instrument za provođenje javnih politika, ali zbog svoje složenosti često ostaje nerazumljiv građanima. Zbog toga je potrebno kreirati i objavljivati „Budžet za građane“, koji bi omogućio bolju dostupnost i razumijevanje budžetskih podataka, čime bi se dodatno povećala transparentnost i smanjile mogućnosti za koruptivne radnje.

Važno je uspostaviti jasne kriterije za dodjelu transfera i osigurati dosljedan nadzor nad njihovom primjenom kako bi se smanjile zloupotrebe. Finansijske revizije mogu značajno doprinijeti borbi protiv korupcije, posebno kroz otkrivanje neopravdanog trošenja budžetskih sredstava. Međutim, unutrašnja kontrola često nije dovoljno nezavisna jer je direktno podređena rukovodiocima institucija, što dovodi u pitanje objektivnost nalaza i otežava suzbijanje nezakonitih praksi. Takođe, kapaciteti jedinica interne revizije su ograničeni, što može rezultirati netransparentnim i neefikasnim korištenjem budžetskih sredstava. Vanjska revizija, koju provodi Kancelarija za reviziju javne uprave i institucija u Brčko distriktu BiH, igra ključnu ulogu u osiguravanju zakonitosti i pravilnog funkcionisanja javne uprave, ali nedovoljno primjenjuje reviziju učinaka, koja bi omogućila dublju analizu efikasnosti trošenja javnih sredstava i poboljšala finansijsko poslovanje institucija.

Postoji jasna povezanost između korupcije i sive ekonomije, koja je prisutna i u najrazvijenijim društvima. Direkcija za finansije Brčko distrikta BiH i Poreska uprava provode nadzor nad ekonomskim aktivnostima, ali su nedovoljno kapacitirane, što otežava suzbijanje nepravilnosti. Rješenje bi moglo biti reorganizacija radnih mjesta i bolja raspodjela resursa kako bi se unaprijedio nadzor nad primjenom propisa i izvršavanjem poreznih i carinskih obaveza. Budžetski nadzor trebao bi biti sistemska kontrola zakonitosti, pravovremenosti i namjenskog korištenja javnih sredstava, uključujući analizu računovodstvene, finansijske i druge dokumentacije budžetskih korisnika.

Kako bi se osigurala veća transparentnost i odgovornost u upravljanju javnim resursima, sve institucije u Brčko distriktu BiH trebale bi razviti i implementirati operativne planove borbe protiv korupcije. Time bi se povećala efikasnost rada javnih službi, osiguralo pravično trošenje budžetskih sredstava i unaprijedila kontrola finansijskih tokova unutar Brčko distrikta BiH.

*Tabela 8. Pregled statusa realizacije pojedinačnih aktivnosti strateškog programa „1.5. Javne finansije“*

|  |
| --- |
| **Strateški cilj 1. Prevencija korupcije – „Javne finansije“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 1.5.1. Kontinuirano promovisati proaktivnu transparentnost budžeta | 1.5.1.1. Izrada metodologije „Budžeta za građane“ |  |  |  |
| 1.5.1.2. Javno objavljivanje i promovisanje „Budžeta za građane“ putem web stranice i printanog materijala |  |  |  |
| 1.5.2. Utvrditi efikasnost kriterijuma i uspostaviti kontrole dodjele budžetskih sredstava kao i nadzor nad trošenjem istih | 1.5.2.1. Javno objaviti sve planirane javne pozive za dodjelu sredstava podrške pravnim/fizičkim licima po usvajanju budžeta za tekuću godinu |  |  |  |
| 1.5.2.2. Jačanje kontrole realizacije programa/projekata finansiranih iz budžeta |  |  |  |
| 1.5.2.3. Kontrola namjenskog korištenja dodjeljenih sredstava |  |  |  |
| 1.5.3. Unaprijediti kapacitete organa na poslovima dodjele budžetskih sredstava | 1.5.3.1. Angažovati dodatni broj zaposlenih na poslovima dodjele i kontrole budžetskih sredstava |  |  |  |
| 1.5.3.2. Edukacija postojećeg kadra o postojanju koruptivnih rizika prilikom dodjele budžetskih sredstava |  |  |  |
| 1.5.4. Jačanje uloge revizije i kontrole putem specijalizacije, kadrovskog popunjavanja i primjene inovativnih rješenja u vršenju poslova nadzora | 1.5.4.1. Veća primjena revizije učinaka na trošenje dodijeljenih budžetskih sredstava |  |  |  |
| 1.5.4.2. Jačanje uloge Kancelarije za reviziju u davanju smjernica, sugestija i pouka prilikom dodjele sredstava |  |  |  |
| 1.5.5. Stvaranje pravnih pretpostavki i efikasna primjena propisa o finansijskom upravljanju i kontroli s ciljem upravljanja rizicima | 1.5.5.1. Izvršiti analizu pravnih propisa u vezi sa sredstvima javnog finansiranja |  |  |  |
| 1.5.5.2. Na osnovu analiza predložiti i implementirati izmjene i dopune pravnih propisa u vezi sa sredstvima javnog finansiranja |  |  |  |
| 1.5.6. Dosljedno, zakonito, kontinuirano i efikasno vršenje poreskog, finansijskog i drugog nadzora s ciljem smanjenja sive ekonomije, posebno rada na crno i efikasnijeg prikupljanja javnih prihoda | 1.5.6.1. Povećanje broja kontrola o primjenama propisa vezanih za obavljanje djelatnosti i izvršavanje propisanih poreskih i drugih obaveza od strane fizičkih i pravnih lica |  |  |  |
| 1.5.6.2. Povećanje broja kontrola „rada na crno“ |  |  |  |

*Grafikon br. 1 „Status realizacije aktivnosti strateškog cilja 1. Prevencija korupcije“*

Grafikon prikazuje stepen realizacije aktivnosti u okviru prvog strateškog cilja "Prevencija korupcije", koji obuhvata ukupno 55 aktivnosti. Podaci ukazuju na ravnomjeran raspored između realizovanih i nerealizovanih aktivnosti, dok određeni broj aktivnosti ostaje u fazi sprovođenja.

Od ukupnog broja aktivnosti, 22 su uspješno realizovane, što pokazuje značajan napredak u sprovođenju mjera prevencije korupcije. Istovremeno, 22 aktivnosti nisu sprovedene zbog administrativnih, tehničkih ili organizacionih izazova u njihovoj realizaciji. Preostalih 11 aktivnosti je u toku, što znači da su pokrenute, ali još nisu u potpunosti završene.

# **STRATEŠKI CILJ 2. SUZBIJANJE KORUPCIJE**

Strateški cilj „Suzbijanje korupcije“ fokusira se na uspostavu efektivnih pravnih sankcija, nadzora i institucionalnih kapaciteta za efikasno otkrivanje i procesuiranje koruptivnih djela. Prevencija je osnovna, ali sankcije moraju biti dosljedne i proporcionalne težini počinjenog djela, a međunarodni standardi naglašavaju potrebu za nezavisnim tijelima koja se bave korupcijom.

Zaštita prijavitelja korupcije ključna je za osiguranje odgovornosti. Zaposleni koji uoče nepravilnosti često se suočavaju s prijetnjama i diskriminacijom, stoga je nužno osigurati zakonsku zaštitu, što trenutno nije u potpunosti razvijeno na svim nivoima vlasti, uključujući Brčko distrikt BiH.

Policijski, tužilački i sudski organi imaju ključnu ulogu u otkrivanju i procesuiranju korupcije. Policija Brčko distrikta BiH, s posebnim odjeljenjima za privredni kriminal i unutrašnje standarde, mora poboljšati kapacitete i obuku. Takođe, Tužilaštvo Brčko distrikta BiH se suočava s izazovima u dokazivanju koruptivnih krivičnih djela, zbog čega je nužno unaprijediti finansijske istrage.

Unapređenje inspekcijskih i nadzornih mehanizama, uz veću transparentnost i efikasnost, esencijalno je za suzbijanje korupcije. Nadzorni organi, posebno inspekcije, moraju biti dovoljno kapacitirani kako bi pratili zakonitost i osigurali odgovornost u javnom i privatnom sektoru.

## **Strateški program 2.1. „Zajedničke aktivnosti“**

Borba protiv korupcije oslanja se na pravne sankcije i mjere. Iako je prevencija ključna, u praksi se očekuje da će propisi biti povremeno prekršeni. Korupcija narušava pravne interese, a borba protiv nje obuhvata različite grane prava poput disciplinskog, prekršajnog i krivičnog. Važno je imati efikasan sistem nadzora koji omogućava pravovremeno otkrivanje i procesuiranje korupcije uz primjenu sankcija koje su proporcionalne težini djela, što je u skladu s međunarodnim standardima.

Zaštita prijavitelja korupcije postaje sve važnija jer oni, koji su često zaposleni u javnim ili privatnim sektorima, najčešće prvi uoče nepravilnosti. Međutim, prijavitelji se suočavaju s prijetnjama, uznemiravanjem, stavljanjem u lošije radne uslove, a ponekad i sa smanjenjem plata. U cilju zaštite takvih lica potrebno je razviti posebne zakonske odredbe koje garantuju sigurnost prijaviteljima i omogućuju im da prijava ne izazove negativne posljedice za njihov radni status.

Međunarodni standardi i dobre prakse iz različitih organizacija sugerišu potrebu za jačom zaštitom prijavitelja korupcije. Ove mjere trebaju osigurati sigurno okruženje za prijavu korupcije, bez straha od odmazde. Prijaviteljima se mora omogućiti da se ne nađu u lošijoj situaciji nego da nisu prijavili koruptivno ponašanje, čime bi se podstakla odgovornost i integritet u društvenim institucijama.

*Tabela 9. Pregled statusa realizacije pojedinačnih aktivnosti strateškog programa „2.1. Zajedničke aktivnosti“*

|  |
| --- |
| **Strateški cilj 2.Suzbijanje korupcije – „Zajedničke aktivnosti“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 2.1.1.Uređenje pravnog okvira za zaštitu lica koja prijavljuju korupciju u Brčko distriktu BiH | 2.1.1.1. Analiza primjene Zakona o zaštiti lica koja prijavljuju korupciju |  |  |  |
| 2.1.1.2. U skladu sa izvšenom analizom inicirati izmjene ili dopune Zakone o zaštiti lica koja prijavljuju korupciju |  |  |  |
| 2.1.1.3. Promovisanje Zakona o zaštiti lica koja prijavlju korupciju u smislu podrške potencijalnim zviždačima |  |  |  |

## **Strateški program 2.2. „Policija Brčko distrikta BiH“**

Policija ima ključnu ulogu u otkrivanju i dokazivanju korupcije, kao i u suzbijanju drugih kažnjivih ponašanja. Često je prva na liniji fronta, bilo da reaguje na prijave korupcije ili se proaktivno angažuje u njihovom otkrivanju i dokazivanju. Prema međunarodnim konvencijama, uključujući one Vijeća Evrope i Ujedinjenih naroda, svaka zemlja potpisnica mora osigurati specijalizovane organe ili osobe za borbu protiv korupcije. Ovi organi moraju biti nezavisni, dobro obučeni i imati odgovarajuće resurse kako bi mogli efikasno obavljati svoj posao.

U strukturi Policije Brčko distrikta BiH, postoji Jedinica kriminalističke policije koja uključuje Odsjek za sprječavanje i suzbijanje privrednog kriminaliteta, korupcije i finansijske istrage. Ovo odjeljenje je odgovorno za borbu protiv koruptivnih krivičnih djela, a postoji i Jedinica za profesionalne standarde koja se bavi suzbijanjem interne korupcije unutar same Policije. Iako postoje ova specjalizovana odjeljenja, potrebno je dalje unaprijediti njihove kapacitete, ljudske resurse, materijalno-tehničke uslove, kao i obuku za efikasno procesuiranje koruptivnih djela.

Najveći broj podataka o korupciji koji dolaze do organa za sprovođenje zakona obično stiže iz izvora poput građana i društvenih organizacija, ali i kroz proaktivno istraživanje policijskih službenika. U svrhu jačanja integriteta, policija prepoznaje potrebu za provođenjem sveobuhvatne procjene rizika u aktivnostima koje su podložne korupciji. Ovi podaci pomoći će u formiranju strategije za povećanje integriteta i smanjenje korupcije unutar same Policije.

Takođe, potrebno je bolje promovisati mogućnosti prijave neetičkog ponašanja i korupcije unutar Policije. Iako postoje mehanizmi za prijavu takvih slučajeva, dalje unapređenje veza između Policije i drugih organa zaduženih za borbu protiv korupcije i poboljšanje međusobne saradnje ključno je za jačanje cjelokupne borbe protiv koruptivnih aktivnosti.

*Tabela 10. Pregled statusa realizacije pojedinačnih aktivnosti strateškog programa „2.2. Policija Brčko distrikta BiH“*

|  |
| --- |
| **Strateški cilj 2.Suzbijanje korupcije – „Policija Brčko distrikta BiH“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 2.2.1.Kadrovsko, materijalno i tehničko jačanje policije Brčko distrikta BiH za otkrivanje i dokazivanje koruptivnih krivičnih djela | 2.2.1.1. Jačanje kadrovskog kapaciteta Policije Brčko distrikta BiH za otkrivanje i dokazivanje koruptivnih krivičnih djela |  |  |  |
| 2.2.1.2. Nabavka dodatnih materijalno - tehničkih sredstava za sprečavanje i suzbijanje korupcije |  |  |  |
| 2.2.2. Kontinuirano stručno usavršavanje policijskih službenika na planu kriminalističkog istraživanja koruptivnih krivičnih djela | 2.2.2.1. Vršiti obuke zaposlenih u Policiji Brčko distriktu BiH u vezi sa pitanjem sprečavanja koruptivnih krivičnih dijela |  |  |  |
| 2.2.2.2. Promovisati odgovorno ponašanje policijskih službenika putem zagovaranja javnog interesa i domaćinskog odnosa prema institucijama u kojima se radi, normativnog uređenja etičkog ponašanja i sl. |  |  |  |
| 2.2.3. Jačanje saradnje između Policije, Tužilaštva, Kancelarije i drugih organa u Brčko distriktu BiH u borbi protiv korupcije | 2.2.3.1. Unaprijediti veze između Policije Brčko distrikta BiH i drugih organa u borbi protiv korupcije |  |  |  |
| 2.2.3.2. Podsticanje aktivnosti na potpisivanju memoranduoma o saradnji sa Tužilaštvom i drugim organima u otkrivanju koruptivnih radnji |  |  |  |
| 2.2.4.Jačanje integriteta policijskih službenika | 2.2.4.1. Analizirati oblasti u kojima je nepohodno izvršiti inspekcijski i instruktivno kontrolni nadzor i kontrolu rada policijskih službenika sa akcentom na rizike korupcije |  |  |  |
| 2.2.4.2. Planirati i izvršiti inspekcijski i instruktivno kontrolni nadzor i kontrolu rada policijskih službenika u skladu sa analiziranim rizicima za korupciju u policijskim redovima |  |  |  |

## **Strateški program 2.3. „Pravosuđe“**

Tužilaštvo Brčko distrikta BiH ima ključnu ulogu u preduzimanju istražnih radnji i gonjenju počinitelja krivičnih djela, što uključuje i borbu protiv korupcije. Za uspješan rad, od ključne je važnosti specijalizacija i obuka tužilačkog osoblja. Edukacija obuhvata ne samo vođenje istraga, već i razumijevanje različitih oblika imovinske koristi koja nastaje korupcijom, te mogućnosti za oduzimanje te imovine. Osim toga, tužilaštvo mora biti objektivno, nepristrasno i finansijski nezavisno, kako bi moglo efikasno obavljati svoje funkcije u skladu sa međunarodnim standardima.

Za uspješno otkrivanje i procesuiranje koruptivnih krivičnih djela, Tužilaštvo Brčko distrikta BiH mora osigurati nezavisnost i integritet svojih članova. Prema međunarodnim smjernicama, posebno onima iz Konvencije protiv korupcije Ujedinjenih naroda, postoje mjere za sprječavanje korupcije unutar pravosudnih organa. Također, zakonodavne i institucionalne inicijative, poput preporuka za smanjenje zaostataka u rješavanju predmeta, važan su dio reformi koje pomažu u efikasnijem funkcionisanju tužilaštava i sudova. Ove mjere obuhvataju i izradu planova za rješavanje starih predmeta, čime se povećava transparentnost i efikasnost pravosudnog sistema.

Međutim, borba protiv korupcije nije jednostavna. Tužilaštvo Brčko distrikta BiH se suočava s izazovima vezanim za dokazivanje složenih koruptivnih djela. Iako je rad na ovim predmetima dugotrajan i složen, Tužilaštvo Brčko distrikta BiH se fokusira na prioritetne istrage, te pruža smjernice za efikasnu borbu protiv korupcije. Ipak, finansijske istrage, koje su ključne za identifikaciju protivpravne imovine stečene korupcijom, nisu redovne u Brčko distriktu BiH, što predstavlja prepreku za efikasno procesuiranje ovih krivičnih djela.

*Tabela 11. Pregled statusa realizacije pojedinačnih aktivnosti strateškog programa „2.3. Pravosuđe“*

|  |
| --- |
| **Strateški cilj 2.Suzbijanje korupcije – „Pravosuđe“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 2.3.1. Unapređenje transparentnosti u radu pravosudnih institucija u Brčko distriktu BiH | 2.3.1.1. Podsticati i unaprijediti proaktivnu transparentnost u radu Pravosudnih institucija Brčko distriktu BiH |  |  |  |
| 2.3.1.2. Izvršiti analizu propisa i akata kojima se reguliše zapošljavanje u pravosudnim institucijama Brčko distrikta BiH |  |  |  |
| 2.3.1.3. Izrada planova po pitanju rješavanja starih predmeta u skladu sa upustvom Visokog sudskog i tužilačkog vijeća BiH |  |  |  |
| 2.3.2. Analiza i jačanje kapaciteta pravosudnih i drugih organa za efikasno gonjenje koruptivnog kriminaliteta | 2.3.2.1. Analiza postojećih kapaciteta u Pravosudnim institucijama za efikasno gonjenje koruptivnog kriminaliteta |  |  |  |
| 2.3.2.2. Na osnovu analiza izvršiti jačanje kapaciteta Pravosudnih institucija Brčko distrikta BiH |  |  |  |
| 2.3.2.3. Specijalizacija i obučavanje postojećeg i novog kadra u Pravosudnim institucijama za gonjenje koruptivnog kriminaliteta |  |  |  |
| 2.3.3. Unapređenje pretpostavki za efikasno gonjenje počinitelja koruptivne delinkvencije, naročito provođenjem finansijskih istraga | 2.3.3.1. Edukacija tužilačkog osoblja iz oblasti borbe protiv korupcije i oduzimanje imovinske koristi koja se ostvaruje korupcijom |  |  |  |
| 2.3.3.2. Povećanje broja finansijskih istraga u oblasti korupcije |  |  |  |
| 2.3.4. Nastavljanje aktivnosti u kreiranju adekvatne kaznene politike za koruptivni kriminalitet, pogotovu u oblasti efikasnog oduzimanja imovinske koristi stečene krivičnim djelima | 2.3.4.1. Sprovesti analizu postojeće zakonske regulative u oblasti kaznene politike za koruptivni kriminalitet |  |  |  |
| 2.3.4.2. Na temelju analize unaprijediti normativni okvir za utvrđivanje porijekla, zamrzavanja, oduzimanja i upravljanja nelegalno stečenom imovinom u korupcijskim predmetima |  |  |  |
| 2.3.5. Usklađivanje krivičnog zakonodavstva Brčko distrikta BiH s međunarodnim standardima, naročito preporukama Grupe država za borbu protiv korupcije (GRECO) | 2.3.5.1. Usklađivanje krivičnog zakonodavstva Brčko distrikta BiH sa međunarodnim standardima i preporukama GRECO |  |  |  |

## **Strateški program 2.4. „Inspekcijski nadzor“**

Preporuke Grupe država za borbu protiv korupcije (GRECO) ističu ključnu ulogu inspekcijskih organa u otkrivanju i prijavljivanju korupcije. Budući da korupcija često proizilazi iz nedostatka adekvatnog sistema kontrole i nadzora, poboljšanje inspekcijskog nadzora postaje ključan element u borbi protiv nje. Ovaj nadzor, koji se primjenjuje na rad javnog i privatnog sektora, neophodan je za osiguranje zakonitosti i zaštite interesa zajednice.

Zakonski regulisani nadzor je osnov za očuvanje zakonitosti i zaštitu interesa kako javnog, tako i privatnog sektora. Inspekcijske službe, kao ključni nadzorni organi, imaju važnu ulogu u praćenju zakonitosti rada pravnih lica i građana. Kroz svoje ovlasti, one mogu uočiti i prijaviti nepravilnosti koje mogu dovesti do korupcije ili drugih nezakonitih radnji.

Međutim, postoji problem s nedovoljnom kapacitiranošću nadzornih organa, naročito inspekcijskih službi, što negativno utiče na efikasnost njihovog rada. Slaba opremljenost i ograničeni ljudski resursi otežavaju inspekcijama da obavljaju svoje zadatke na odgovarajući način. Dodatno, teškoće u prinudnoj naplati prekršajnih naloga koje izdaju inspektori predstavljaju još jedan izazov u osiguravanju efikasnosti nadzora.

*Tabela 12. Pregled statusa realizacije pojedinačnih aktivnosti strateškog programa „2.4. Inspekcijski nadzor“*

|  |
| --- |
| **Strateški cilj 2.Suzbijanje korupcije – „Inspekcijski nadzor“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 2.4.1. Unaprijediti efikasnost inspekcijskog nadzora s ciljem prevencije i suzbijanja korupcije kao i poboljšanja ukupnog stanja poslovnog ambijenta u Brčko distriktu BiH | 2.4.1.1. Analiza postojećeg inspekcijskog nadzora u oblasti prevencije i suzbijanja korupcije |  |  |  |
| 2.4.1.2. Na osnovu analiza izvršiti jačanje efikasnosti inspekcijskih nadzora u Brčko distriktu BiH |  |  |  |
| 2.4.2. Kadrovsko i stručno jačanje kapaciteta inspekcijskih službi Brčko distrikta BiH | 2.4.2.1. Analiza postojećih kapaciteta u inspekcijskim organima Brčko distrikta BiH za efikasnu borbu protiv korupcije |  |  |  |
| 2.4.2.2. Na osnovu analiza izvršiti jačanje kapaciteta inspekcijskih organa Brčko distrikta BiH |  |  |  |
| 2.4.2.3. Specijalizacija i obučavanje postojećeg i novog kadra u inspekcijskim organima Brčko distritka BiH |  |  |  |
| 2.4.3. Analiza i zavisno od rezultata, prijedlog unapređenja pravnog okvira u pogledu nadležnosti i sankcija koje nalažu postupajući inspektori | 2.4.3.1. Analiza i unapređenje postojećeg normativnog okvira u pogledu nadležnosti inspektora i sankcija koje oni izriču |  |  |  |
| 2.4.3.2. Povećanje naplate prekršajnih naloga koje izdaju inspektori |  |  |  |
| 2.4.3.3. Prioritetno postupanje Inspektorata Brčko distrikta BiH po proslijeđenim predmetima Kancelarije |  |  |  |

*Grafikon br. 2* *„Status realizacije aktivnosti strateškog cilja 2. Suzbijanje korupcije“*

Grafikon br. 2 prikazuje status realizacije aktivnosti u okviru drugog strateškog cilja "Suzbijanje korupcije", koji obuhvata 13 programa i 30 aktivnosti.

Tokom izvještajnog perioda, ostvareni rezultati pokazuju da je 23 aktivnosti uspješno realizovano, što čini značajan dio planiranih zadataka. 6 aktivnosti nije realizovano, zbog određenih administrativnih, finansijskih ili organizacionih prepreka u njihovoj realizaciji. 1 aktivnost je još uvijek u toku i ista će se realizovati u narednoj godini.

Grafikon jasno oslikava napredak u sprovođenju aktivnosti iz strateškog cilja „Suzbijanje korupcije“, pri čemu većina aktivnosti bilježi uspješnu realizaciju, dok preostali segmenti ukazuju na izazove i potrebu za dodatnim naporima kako bi se u potpunosti ostvarili ciljevi postavljeni u okviru ovog strateškog prioriteta.

# **STRATEŠKI CILJ 3. RAZVIJANJE SVIJESTI O ŠTETNOSTI KORUPCIJE I**

# **SARADNJA SA CIVILNIM DRUŠTVOM**

Jedna od ključnih strateških oblasti u borbi protiv korupcije je podizanje svijesti građana o tome šta korupcija jeste, kako se manifestuje i koje mjere postoje za njeno sprječavanje. Edukacija o uzrocima korupcije i štetnim posljedicama koje ona izaziva od velike je važnosti, kako bi se kod opšte populacije razvila netolerancija prema koruptivnim ponašanjima. Kroz proaktivne inicijative, kao što su obrazovni programi i aktivnosti organizacija civilnog društva, moguće je podstaći društvo na rane intervencije koje će spriječiti korupciju i odvraćati od neetičnih postupaka.

Implementacija ciljanih aktivnosti za različite sektore, od osnovnih škola do univerziteta, smatra se efikasnim načinom podizanja svijesti o korupciji. U Brčko distriktu BiH, ove aktivnosti trebale bi se proširiti i uključiti specifične nastavne planove o etici i građanskim dužnostima, kako bi se građani bolje informisali o posljedicama korupcije i mehanizmima borbe protiv nje. Takođe, važno je uključiti organizacije civilnog društva, akademske institucije i medije u podizanje svijesti o korupciji, jer oni mogu pomoći u promovisanju transparentnosti i u borbi protiv korupcije u javnim institucijama.

Uz jačanje svijesti, važno je razviti sistem podsticanja za veće učešće javnih službenika i drugih aktera u antikoruptivnim aktivnostima. To uključuje nematerijalne nagrade i priznanja za organizacije koje efikasno obavljaju svoje zadatke, dok istovremeno sankcionišu one koji se upuštaju u koruptivno ponašanje. Kontinuirana edukacija, javne kampanje i saradnja s civilnim društvom ključni su za stvaranje efikasnog sistema borbe protiv korupcije. Razvijanjem zajedničkih projekata između institucija i organizacija civilnog društva, može se osigurati transparentnost i podrška u primjeni strategija za suzbijanje korupcije.

## **Strateški program 3.1. „Zajedničke aktivnosti“**

Jedna od ključnih strateških oblasti u borbi protiv korupcije jeste podizanje svijesti građana o tome šta korupcija predstavlja, kako se manifestuje i koji su alati za njeno suzbijanje. Identifikacija uzroka korupcije i faktora koji je omogućavaju važan je dio ovog procesa, kao i ocjena štetnih posljedica korupcije. Cilj je informisati društvo o opasnostima korupcije i osigurati preventivne mjere za njeno sprječavanje. To se postiže kroz aktivnosti obrazovnih institucija, civilnog društva i drugih javnih organizacija koje rade na povećanju svijesti o posljedicama i mehanizmima prevencije korupcije.

Da bi se ovaj cilj ostvario, potrebno je implementirati specifične aktivnosti usmjerene na različite sektore i ciljne grupe, uključujući edukaciju o etici i građanskim dužnostima u školama, srednjim školama i na univerzitetima. Ove aktivnosti trebale bi informisati širu javnost o problemu korupcije, posljedicama koje ona nosi i mehanizmima za suzbijanje korupcije. Iskustva drugih zemalja pokazuju da su preventivne mjere i obrazovanje građana ključni u borbi protiv korupcije, jer stalno podizanje svijesti o ovom problemu pomaže u smanjenju korupcije i ohrabruje prijavljivanje nepravilnosti.

Pored edukacije, važno je stvoriti uslove za uključivanje organizacija civilnog društva, medija i drugih interesnih grupa u aktivnosti borbe protiv korupcije. Zajednički rad svih ovih aktera omogućava identifikaciju problema korupcije i pronalaženje efikasnih rješenja. Saradnja sa civilnim društvom bitna je jer često institucije same nisu dovoljno kapacitirane da efikasno sprovode aktivnosti podizanja svijesti i promovisanja etike, pa im podrška ovih organizacija može biti od ključne važnosti u borbi protiv korupcije.

Razvijanje sistema podsticaja za veću aktivnost zaposlenih u borbi protiv korupcije takođe je ključno. Kroz nematerijalne nagrade, kao što su priznanja i profesionalna priznanja, može se motivisati osoblje da aktivno učestvuje u antikoruptivnim aktivnostima. Takođe, važno je provoditi kontinuirane obuke i edukacije kako bi se zaposlenici osnažili za prepoznavanje različitih oblika korupcije i adekvatno reagovali. Ove edukacije treba da budu prilagođene specifičnim sektorima i područjima, a saradnja sa civilnim društvom treba biti prioritet u borbi protiv korupcije na nivou Brčko distrikta BiH.

*Tabela 13. Pregled statusa realizacije pojedinačnih aktivnosti strateškog programa „3.1. Zajedničke aktivnosti“*

|  |
| --- |
| **Strateški cilj 3.** **Razvijanje svijesti o štetnosti korupcije i saradnja sa civilnim društvom – „Zajedničke aktivnosti“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 3.1.1. Implementacija usmjerenih, organizovanih i specifičnih aktivnosti za pojedine sektore i ciljne grupe na planu podizanja svijesti korupcije | 3.1.1.1. Razvijanje i uvođenje posebnih nastavnih planova i programa na temu etike i građanskih dužnosti u svim obrazovnim ustanovama Brčko distrikta BiH |  |  |  |
| 3.1.1.2. Održavanje obuka i predavanja u osnovnim i srednjim školama na temu prevencije i borbe protiv korupcije |  |  |  |
| 3.1.2. Stvaranje pretpostavki i podsticanje učešća organizacije civilnog društva u aktivnostima borbe protiv korupcije | 3.1.2.1. Unaprijediti i jačati saradnju sa organizacijama civilnog društva (OCD), udruženjima novinara i medijima u cilju borbe protiv korupcije |  |  |  |
| 3.1.2.2. Omogućiti OCD praćenje implementacije planova integriteta i planova borbe protiv korupcije na svim nivoima vlasti u Brčko distriktu BiH |  |  |  |
| 3.1.2.3. Kreirati ujednačene smjernice za saradnju sa akademskom zajednicom, medijima i OCD u definisanju politike za efikasnu borbu protiv korupcije u Brčko distriktu BiH |  |  |  |
| 3.1.3. Razvijanje sistema podsticanja za veće učešće javnih službenika i drugih subjekata u antikoruptivnim aktivnostima | 3.1.3.1. Vršiti obuke javnih službenika i dr. subjekata u Brčko distriktu BiH u vezi sa aktivnostima borbe protiv korupcije |  |  |  |
| 3.1.3.2. Donijeti Uputstvo o postupanju i saradnji javnih službenika i dr. subjekata, a u vezi sa prijavom koruptivnih radnji |  |  |  |
| 3.1.3.3. Uspostaviti sistem nematerijalnog nagrađivanja javnih službenika i dr. subjekata za njihov doprinos u borbi protiv korupcije |  |  |  |

## **Strateški program 3.2. „Javna kampanja o oblicima i štetama korupcije i mehanizama suprotstavljanja“**

Javne kampanje predstavljaju ključni alat za podizanje svijesti o korupciji i njenu prevenciju, jer omogućavaju da spoznaje o njenim pojavnim oblicima, uzrocima i faktorima dođu do što većeg broja članova društva. U skladu sa Konvencijom Ujedinjenih nacija, kampanje služe za promjenu stavova prema korupciji, kulturoloških normi i ohrabrivanje građana da prijave korupciju. Ključni element uspješnih javnih kampanja jeste njihova zasnovanost na objektivnim pokazateljima i činjenicama, kao i na promovisanja pozitivnih vrijednosti poput građanske odgovornosti i hrabrosti, prilagođenih specifičnim ciljnim grupama.

Javne kampanje trebaju biti usmjerene na promociju javnog interesa i značaja tih interesa za ostvarivanje potreba građana. Takođe, važno je da kampanje budu kreativne i sadržajno privlačne kako bi privukle pažnju široke publike. U tom kontekstu, sadržaj javnih kampanja treba pojednostaviti i građanima približiti način donošenja odluka u institucijama javne vlasti, kriterijume i ovlaštenja državnih službenika, te načine na koje se ti poslovi obavljaju. Poruke treba usmjeriti na konkretna pitanja koja utiču na svakodnevni život građana, a korupciju tretirati ne samo kao moralno pitanje, već i kao ozbiljan društveni problem.

Iskustva su pokazala da je nužno planirati i provoditi javne kampanje koje promovišu antikoruptivne vrijednosti, a koje bi trebale biti usmjerene kako na širu javnost, tako i na zaposlene u javnom sektoru. Takve kampanje mogu uključivati aktivnosti za promovisanje odgovornosti i transparentnosti u radu javne uprave, obavještavanje o standardima rada institucija, mehanizmima komunikacije sa institucijama i antikoruptivnim inicijativama. To omogućava građanima bolje razumijevanje kako institucije funkcionišu, te im pomaže da prepoznaju korupciju i znaju kako se protiv nje boriti.

Ključno je razviti jasan plan za provođenje javnih kampanja koristeći sve dostupne kanale javne komunikacije, uključujući društvene mreže i sastanke u javnim institucijama. Osim toga, važno je da institucije koje implementiraju operativne planove borbe protiv korupcije redovno obavještavaju javnost o rezultatima tih planova. Javna objava ovih informacija putem web stranica ili drugih mehanizama komunikacije doprinosi većoj transparentnosti i odgovornosti u borbi protiv korupcije, čime se povećava povjerenje građana u institucije i njihovu sposobnost da se efikasno bore protiv ovog problema.

*Tabela 14. Pregled statusa realizacije pojedinačnih aktivnosti strateškog programa „3.2. Javna kampanja o oblicima i štetama korupcije i mehanizama suprotstavljanja“*

|  |
| --- |
| **Strateški cilj 3. Razvijanje svijesti o štetnosti korupcije i saradnja sa civilnim društvom – „Javna kampanja o oblicima i štetama korupcije i mehanizama suprotstavljanja“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 3.2.1. Provođenje javne kampanje borbe protiv korupcije na nivou Brčko distritka BiH | 3.2.1.1. Izrada web stranice Kancelarije |  |  |  |
| 3.2.1.2. Provođenje javne kampanje borbe protiv korupcije na web stranici Kancelarije |  |  |  |
| 3.2.1.3. U saradnji sa medijima sprovoditi projekte o štetnosti korupcije u Brčko distriktu BiH |  |  |  |
| 3.2.2. Provođenje monitoringa i evaluacije provedene javne kampanje borbe protiv korupcije i izrada preporuka za unapređenje ovih aktivnosti | 3.2.2.1. Monitoring nad sprovođenjem javnih kampanja borbe protiv korupcije i projekata o štetnosti korupcije |  |  |  |
| 3.2.2.2. Evaluacija sprovedenih javnih kampanja borbe protiv korupcije i projekata o štetnosti korupcije |  |  |  |

## **Strateški program 3.3. „Razvijanje i implementacija zajedničkih projekata s organizacijama civilnog društva u oblastima borbe protiv korupcije“**

Prilikom planiranja i implementacije antikoruptivnih aktivnosti, ključno je usvojiti inkluzivni pristup koji uključuje što veći broj društvenih aktera. Različiti subjekti, poput organizacija civilnog društva, akademske zajednice i građana, mogu na specifičan način doprinositi ostvarivanju ciljeva borbe protiv korupcije. Takva saradnja omogućava bogatstvo različitih perspektiva i resursa koji mogu unaprijediti strategije za suzbijanje korupcije.

Saradnja sa organizacijama civilnog društva postala je ključni element modernih strategija borbe protiv korupcije, jer ovi subjekti mogu imati značajan uticaj na uspjeh tih strategija. Pored toga, obrazovne institucije trebaju integrisati sadržaje vezane za borbu protiv korupcije u svoje nastavne planove, čime bi se stvorio temelj za dugoročnu edukaciju i podizanje svijesti među mladima.

Osim toga, angažovanje organizacija civilnog društva u monitoring i evaluaciju strateških dokumenata doprinosi transparentnosti i kontinuiranom unaprjeđenju borbe protiv korupcije. Ova saradnja omogućava ne samo bolju evaluaciju postojećih mjera, već i razvoj novih ideja i pristupa koji mogu biti ključni za efikasniju implementaciju antikoruptivnih aktivnosti u budućnosti.

*Tabela 15. Pregled statusa realizacije pojedinačnih aktivnosti strateškog programa „3.3. Razvijanje i implementacija zajedničkih projekata s organizacijama civilnog društva u oblasti borbe protiv korupcije“*

|  |
| --- |
| **Strateški cilj 3. Razvijanje svijesti o štetnosti korupcije i saradnja sa civilnim društvom – „****Razvijanje i implementacija zajedničkih projekata s organizacijama civilnog društva u oblastima borbe protiv korupcije“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 3.3.1. Osiguranje sredstava za razvijanje zajedničkih projekata sa organizacijama građanskog društva i povećanje transparentnosti i saradnje | 3.3.1.1. Obezbijediti kroz Budžet Brčko distrikta BiH sredstva za projekte koji će se sprovoditi kroz saradnju sa OCD |  |  |  |
| 3.3.2. Stvaranje i unapređenje permanentnih kanala komunikacije i saradnje između organizacija civilnog društva i institucija javne vlasti na nivou Brčko distrikta BiH u borbi protiv korupcije | 3.3.2.1. Stvaranje i unapređenje permanentnih kanala komunikacije i saradnje sa OCD |  |  |  |
| 3.3.2.2. Uključivanje OCD-a u monitoring i evaluaciju strateških dokumenata (strategiju i akcioni plan) |  |  |  |

*Grafikon br. 3 „Status realizacije aktivnosti strateškog cilja 3. Razvijanje svijesti o štetnosti korupcije i saradnja sa civilnim društvom“*

Grafikon br. 3 prikazuje realizaciju aktivnosti u okviru Strateškog cilja 3, koji se odnosi na razvijanje svijesti o štetnosti korupcije i saradnju sa civilnim društvom. Ovaj strateški cilj obuhvata ukupno 7 programa i 16 aktivnosti. Od ukupnog broja aktivnosti, 12 je u potpunosti realizovano, 2 nisu realizovane, dok je realizacija 2 aktivnosti još uvijek u toku. Grafikon vizualno prikazuje visok stepen realizacije planiranih aktivnosti, ali istovremeno ukazuje i na određene izazove u sprovođenju preostalih zadataka.

# **STRATEŠKI CILJ 4. KOORDINACIJA, MONITORING I EVALUACIJA ANTIKORUPTIVNIH AKTIVNOSTI**

Prema članu 5 Konvencije protiv korupcije Ujedinjenih naroda, svaka država, uključujući Bosnu i Hercegovinu, te Brčko distrikt BiH, dužna je razviti i implementirati antikoruptivnu politiku koja uključuje princip vladavine prava, transparentnosti i odgovornosti. To podrazumijeva donošenje strateških dokumenata koji će postaviti smjernice za borbu protiv korupcije. Implementacija aktivnosti je povjerena specifičnim sektorima ili institucijama, koje trebaju razviti vlastite planove. Efektivnost tih aktivnosti zavisi od usklađivanja i koordinacije između institucija, te od pouzdane metodologije za prikupljanje podataka o njihovoj realizaciji.

Jedan od ključnih koraka u implementaciji antikoruptivnih mjera je imenovanje koordinatora koji će biti odgovoran za interne aktivnosti u institucijama. Koordinator treba biti osoba s visokim moralnim i profesionalnim kvalitetima, koja poznaje funkcionisanje institucije i uživa povjerenje svojih kolega. Njegova zadaća uključuje izvještavanje o napretku implementacije aktivnosti, pripremu komunikacijskog materijala i održavanje saradnje sa drugim institucijama na različitim nivoima vlasti. Koordinator prati i izvještava o napretku realizacije operativnog plana na mjesečnoj osnovi.

Prikupljanje podataka o implementaciji antikoruptivnih aktivnosti mora biti objektivno i jednostavno za primjenu. Ujedinjeni narodi i Regionalna antikoruptivna inicijativa naglašavaju važnost vjerodostojnog prikupljanja podataka, koje treba integrirati u antikoruptivne strategije. Korištenje indikatora omogućava praćenje napretka i usporedbu realizacije aktivnosti s predviđenim ciljevima. Evaluacija ovih podataka daje osnovu za ocjenu efikasnosti antikoruptivnih mjera i identifikaciju izazova u implementaciji.

Periodična evaluacija je ključna za praćenje napretka antikoruptivnih aktivnosti, jer omogućava prepoznavanje uspjeha i neuspjeha te pruža osnovu za eventualne revizije strategija. U cilju usklađivanja politika u borbi protiv korupcije, potrebna je saradnja svih relevantnih aktera, posebno u složenim političkim sistemima s podijeljenim nadležnostima. Saradnja između institucija i specijalizovanih antikoruptivnih agencija kroz zajedničke sastanke, obuke i medijske aktivnosti osigurava koordinaciju i efikasnost borbe protiv korupcije na svim nivoima vlasti.

## **Strateški program 4.1. „Zajedničke aktivnosti“**

Svaka država, uključujući Bosnu i Hercegovinu i Brčko distrikt BiH, dužna je razviti i sprovesti antikoruptivnu politiku koja osigurava učestovanje društva i temelji se na načelima vladavine prava, pravilnog upravljanja javnim poslovima i imovinom, te transparentnosti i odgovornosti. Ova politika zahtijeva donošenje strateških dokumenata koji će usmjeriti zajednicu u borbi protiv korupcije, a implementacija aktivnosti povjerena je odgovarajućim institucijama. Bitno je razviti vjerodostojan sistem praćenja i izvještavanja o realizaciji tih aktivnosti, uz kontinuiranu saradnju između institucija i Kancelarije, kako bi se izbjegla opasnost od zanemarivanja postavljenih ciljeva.

Jedan od ključnih koraka u implementaciji strategije borbe protiv korupcije je imenovanje koordinatora antikoruptivnih aktivnosti u svim relevantnim institucijama. Koordinator bi trebao biti osoba od povjerenja, koja poznaje unutrašnje funkcionisanje institucije i koja je odgovorna za praćenje i izvještavanje o napretku u provođenju operativnog plana. Njegov zadatak je i koordiniranje sa drugim sektorima i institucijama, kao i vođenje evidencije o realizaciji zadataka, izvještavanje rukovodioca o napretku i izazovima, te održavanje saradnje s nadležnim organima na svim nivoima vlasti.

Razvijanje metodologije za prikupljanje podataka o implementaciji antikoruptivnih aktivnosti ključno je za osiguranje objektivnosti i vjerodostojnosti izvještaja. Prikupljanje podataka treba biti jednostavno, ali efikasno, a metodologija prikupljanja podataka mora uključivati indikatore koji će omogućiti analizu napretka. Indikatori omogućuju praćenje i upoređivanje realizacije planiranih aktivnosti s postavljenim ciljevima. Bez takvih indikatora, teško bi bilo pratiti napredak i donositi relevantne zaključke o uspješnosti strategije.

U izvještavanju o ispunjenju zadataka antikoruptivnih aktivnosti, važno je pružiti dokaze o realizaciji, najčešće u elektronskom formatu, te navesti razloge ako neki zadaci nisu ispunjeni. Izvori podataka mogu biti kvantitativni i kvalitativni, a podaci trebaju biti vjerodostojni i konzistentni kako bi se mogli koristiti za donošenje odluka. Ovaj sistem izvještavanja omogućava transparentnost i odgovornost, te doprinosi poboljšanju koordinacije i sprovođenja antikoruptivnih mjera, čime se doprinosi stvaranju povoljnije društvene klime za smanjenje korupcije.

*Tabela 16. Pregled statusa realizacije pojedinačnih aktivnosti strateškog programa „4.1. Zajedničke aktivnosti“*

|  |
| --- |
| **Strateški cilj 4.** **Koordinacija, monitoring i evaluacija antikoruptivnih aktivnosti – „****Zajedničke aktivnosti“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 4.1.1. Imenovanje koordinatora antikoruptivnih aktivnosti u svim subjektima provođenja koji će biti u obavezi da sarađuju i koordiniraju sa Kancelarijom | 4.1.1.1. Imenovanje kontakt i zamjenskih osoba u organima javne uprave i svim institucijama u Brčko distriktu BiH i kreirati smjernice za rad |  |  |  |
| 4.1.1.2. Standardizovati procedure razmjene informacija, izvještavanja i saradnje između Kancelarije i kontakt osoba u institucijama |  |  |  |
| 4.1.1.3. Donijeti Pravilnik o internom prijavljivanju korupcije i zaštiti lica koja prijavljuju korupciju u institucijama Brčko distrikta BiH |  |  |  |
| 4.1.1.4. Kreirati i provoditi jedinstveni godišnji dinamički plan obuka iz oblasti prevencije korupcije i koordinacije borbe protiv korupcije za sve institucije u Brčko distriktu BiH |  |  |  |
| 4.1.2. Razvijanje metodologije prikupljanja podataka o implementaciji antikoruptivnih aktivnosti predviđenih strateškim dokumentima | 4.1.2.1. Analiza iskustva u sprovođenju strateških antikorupcijskih dokumenata u Brčko distriktu BiH i na temelju dobrih praksi kreirati standarde ujednačenog strateškog planiranja |  |  |  |
| 4.1.2.2. Monitoring sprovođenja aktivnosti iz Akcionog plana za sprovođenje Strategije |  |  |  |
| 4.1.2.3. Evaluacija i procjena sprovođenja aktivnosti iz Akcionog plana |  |  |  |

## **Strateški program 4.2. „Prikupljanje vjerodostojnih podataka o provođenju antikoruptivnih aktivnosti, analiza i izvještavanje“**

Za efikasnu implementaciju antikoruptivnih aktivnosti, neophodno je imati vjerodostojne i relevantne podatke o napretku. Bez tih podataka, bilo kakve izjave o napretku i reformama neće biti uvjerljive. Monitoring tih aktivnosti je ključan i uključuje prikupljanje podataka, analizu podataka i izvještavanje o stanju. Kroz takav proces se može procijeniti efikasnost implementacije, dok evaluacija omogućava da se utvrdi jesu li završene aktivnosti ispunile svoju svrhu. Takav pristup omogućava kontinuirano praćenje i usmjeravanje napora prema postizanju postavljenih ciljeva.

Prikupljanje podataka o napretku u implementaciji antikoruptivnih aktivnosti povjereno je Kancelariji, u saradnji sa predstavnicima Vlade Brčko distrikta BiH i drugih relevantnih institucija. Ovaj tim, poznat kao "eksterna fokusna tačka", igra ključnu ulogu u praćenju i ažuriranju aktivnosti izvan samih institucija koje provode te aktivnosti. Kancelarija mora imati dovoljno autoriteta kako bi mogla efikasno prikupljati informacije, davati smjernice i komentarisati kako se najbolje ispunjavaju antikoruptivni zadaci. Autoritet ovog organa treba biti jasno definisan pravnim aktima koji podržavaju njegov rad i zahtijevaju saradnju svih institucija.

Uloga eksterne fokusne tačke uključuje davanje preporuka za poboljšanje realizacije aktivnosti, prijedloge za promjene rokova i sadržaja pojedinih mjera. Važno je napomenuti da angažman na smjernicama za provođenje antikoruptivnih mjera ne smije biti ograničen samo na pisane dokumente koji se distribuiraju implementatorima. Potrebno je aktivno uključivanje kroz obuke, radne posjete i druge oblike interakcije, kako bi se jasnije prenijela očekivanja od implementatora. Što bolje eksterna fokusna tačka izvršava svoje zadatke, to će njen autoritet rasti i biti efikasniji u stvaranju pozitivnih promjena.

Izvještavanje o napretku u implementaciji antikoruptivnih zadataka može se vršiti na dva načina: putem štampanih izvještaja ili specijalizovanih web aplikacija. U svakom slučaju, izrada uniformisanog obrasca za izvještavanje pokazala se kao dobra praksa. U nekim slučajevima, institucije koje ne dostavljaju pouzdane podatke mogu biti podvrgnute posjetama ili zahtjevu za argumentovanim objašnjenjima svog stanja. Prikupljeni izvještaji kompiliraju se u sumarni izvještaj koji treba biti objavljen barem jednom godišnje, idealno dva puta. Ovi podaci trebaju biti dostupni javnosti, čime se osigurava transparentnost, odgovornost i podrška za promjene u društvu u pogledu borbe protiv korupcije.

*Tabela 17. Pregled statusa realizacije pojedinačnih aktivnosti strateškog programa „4.2. Prikupljanje vjerodostojnih podataka o provođenjuantikoruptivnih aktivnosti, analiza i izvještavanje“*

|  |
| --- |
| **Strateški cilj 4. Koordinacija, monitoring i evaluacija antikoruptivnih aktivnosti – „Prikupljanje vjerodostojnih podataka o provođenju antikoruptivnih aktivnosti, analiza i izvještavanje“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 4.2.1. Osiguranje pretpostavki za rad Kancelarije u domenu prikupljanja podataka, analize i izrade izvještaja o ispunjenosti antikoruptivnih aktivnosti | 4.2.1.1. Analiza postojećeg stanja u oblasti saradnje Kancelarije i drugih institucija Brčko distrikta BiH u pogledu prikupljanja podataka potrebnih za suzbijanje korupcije |  |  |  |
| 4.2.1.2. Donošenje podzakonskih akata za uspostavljanje mehanizama saradnje Kancelarije sa drugim institucijama Brčko distrikta BiH u pogledu prikupljanja podataka |  |  |  |
| 4.2.1.3. Donijeti plan integriteta o rezultatima sprovedenih aktivnosti iz Akcionog plana 2022-2024. godine |  |  |  |
| 4.2.1.4. Izrada izvještaja i analiza o izvršenim antikoruptivnim aktivnostima |  |  |  |
| 4.2.2. Nastavak obuka i drugih oblika komunikacija i saradnje sa Kancelarijom i koordinatorom antikoruptivne aktivnosti | 4.2.2.1. Izrada smjernica kontakt tačkama kako postupiti u ispunjenju antikoruptivnih zadataka |  |  |  |
| 4.2.2.2. Organizovanje obuka, radnih posjeta i davanje preporuka kako realizovati aktivnosti vezane za borbu protiv korupcije |  |  |  |
| 4.2.3. Povećanje transparentnosti izvještavanja o implementaciji aktivnosti predviđenih strateškim dokumentima u oblasti suprostavljanja korupciji | 4.2.3.1. Kreiranje web aplikacije za izradu izvještaja o implementaciji aktivnosti predviđenih strateškim dokumentima |  |  |  |
| 4.2.3.2. Izrada uniformisanog e-obrasca izvještavanja o implementaciji aktivnosti |  |  |  |

## **Strateški program 4.3. „Periodična evaluacija provođenja antikoruptivnih aktivnosti“**

Evaluacija antikoruptivnih aktivnosti podrazumijeva ocjenu implementacije, s posebnim osvrtom na razloge uspjeha, ali i objašnjenja neuspjeha. Periodična evaluacija u implementaciji antikoruptivnih aktivnosti potrebna je iz više razloga. Njom se obavještavaju relevantni organi o napretku, ukazuje na probleme, ali i osvaja podrška za nastavak antikoruptivnih aktivnosti.

Periodična evaluacija treba, uz spomenuto, osigurati i osnovu za reviziju strategije i tek tada može imati značaj tehničkog dokumenta koji pruža smjernice, ali i političkog programa kojim se osvaja podrška i nameće odgovornost za provođenje antikoruptivnih reformi. Praksa je pokazala da institucije iz različitih razloga znaju biti previše optimistične u izvještavanju o uspjehu, tako da je sistem indikatora bitan, pored monitoringa i u evaluaciji urađenog. Kao koristan dodatak samoevaluacijskim izvještajima smatraju se podaci koje organ koji provodi evaluaciju može samo prikupiti ili se pak može koristiti sekundarnim podacima. Među njima spadaju ispitivanje stručne i opšte javnosti, studije slučaja, pribavljanje zvaničnih podataka od državnih organa koji nisu predmetom evaluacije, konsultovanje izvještaja međunarodnih i drugih organizacija i sl.

Dobra praksa koju zagovara Regionalna antikoruptivna inicijativa jeste da se evaluacija postignutog na planu antikoruptivne strategije vrši barem jednom za vrijeme trajanja iste, a najbolje svake godine. Budući da su strateški dokumenti uopšteno „živa materija“, oni su dobra polazna osnova i preliminarni plan, a nikako gotova stvar. Zato periodična evaluacija treba poslužiti kao instrument opisivanja napretka, identifikovanja poteškoća i njihovih razloga, te ako je potrebno, revizije.

*Tabela 18. Pregled statusa realizacije pojedinačnih aktivnosti strateškog programa „4.3. Periodična evaluacija provođenja antikoruptivnih aktivnosti“*

|  |
| --- |
| **Strateški cilj 4. Koordinacija, monitoring i evaluacija antikoruptivnih aktivnosti – „****Periodična evaluacija provođenja antikoruptivnih aktivnosti“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 4.3.1. Uspostavljanje prakseperiodičnog (najmanje jednom u dvije godine) evaluiranja postignutog na planu suprotstavljanja korupciji | 4.3.1.1. Periodična evaluacija ostvarenih aktivnosti iz Akcionog plana i davanje objašnjenja zbog čega nisu ispunjene pojedine aktivnosti |  |  |  |
| 4.3.1.2. Uspostavljanje pravnog okvira kojim bi se predviđala obavezna periodična evaluacija |  |  |  |
| 4.3.2. Zavisno od rezultata evaluacije, revizija strateškog okvira Brčko distrikta BiH u oblasti suprotstavljanja korupciji | 4.3.2.1. Na osnovu izvršenih periodičnih evaluacija planirati aktivnosti za narednu Strategiju i Akcioni plan |  |  |  |
| 4.3.2.2. Provođenje obaveznog dodatnog razmatranja neizvršenih aktivnosti |  |  |  |

## **Strateški program 4.4. „Saradnja sa drugim specijalizovanim organima u oblasti koordinacije i monitoringa antikoruptivnih aktivnosti“**

Za uspješnu borbu protiv korupcije, ključna je usklađena antikoruptivna politika koja omogućava koordinisan pristup svim akterima u tom procesu. U složenim državnim uređenjima, poput onog u Bosni i Hercegovini, gdje postoje podijeljene nadležnosti između različitih nivoa vlasti, ta koordinacija postaje još važnija. Bez saradnje između različitih institucija, efektivna implementacija antikoruptivnih mjera bila bi otežana, a samo zajedničkim naporima moguće je ostvariti opipljive rezultate u suzbijanju korupcije.

Međutim, iskustva iz drugih zemalja pokazuju da specijalizovane antikoruptivne agencije, u slučajevima gdje nisu bile usklađene s potrebnim resursima ili su imale specifičan položaj u institucionalnoj strukturi, nisu bile u mogućnosti efikasno odgovoriti na izazove korupcije. U mnogim slučajevima, te agencije nisu imale dovoljno prostora za uticaj na ključne upravne i poslovne tokove, što je dovelo do ograničenih rezultata. Stoga je važno pružiti im potrebne resurse i institucionalnu podršku kako bi mogle ostvariti svoje funkcije u okviru šire strategije borbe protiv korupcije.

Dobar način za promovisanje saradnje između specijalizovanih antikoruptivnih agencija i drugih organa u borbi protiv korupcije su zajednički sastanci, obuke, okrugli stolovi i izjave za medije. Ovi pristupi omogućavaju izgradnju međusobnog povjerenja, razmjenu iskustava i resursa, što doprinosi stvaranju koherentnog okvira za borbu protiv korupcije. Takva saradnja je od posebne važnosti u državama s višestrukim nivoima vlasti, kao što je slučaj u Bosni i Hercegovini, jer najviši nivoi vlasti nemaju direktnu kontrolu nad nižim nivoima, čime je koordinacija ključna za uspjeh.

U Bosni i Hercegovini, Zakon o Agenciji za prevenciju korupcije i koordinaciju borbe protiv korupcije predviđa obaveznu saradnju Agencije s drugim institucijama i organima na svim nivoima vlasti. Agencija ima pravo zahtijevati podatke i informacije od tih organa, čime se omogućava kontinuitet u prikupljanju podataka i praćenju napretka u implementaciji antikoruptivnih mjera. Kako bi ova saradnja bila efikasna, potrebno je uspostaviti stabilan institucionalni mehanizam za komunikaciju između Agencije i drugih specijalizovanih organa, koji će osigurati brzu i efikasnu razmjenu informacija, te koordinirani odgovor na izazove korupcije na svim nivoima vlasti.

*Tabela 19. Pregled statusa realizacije pojedinačnih aktivnosti strateškog programa „4.4. Saradnja sa drugim specijalizovanim organima u oblasti koordinacije i monitoringa antikoruptivnih aktivnosti“*

|  |
| --- |
| **Strateški cilj 4. Koordinacija, monitoring i evaluacija antikoruptivnih aktivnosti – „****Saradnja sa drugim specijalizovanim organima u oblasti koordinacije i monitoringa antikoruptivnih aktivnosti“** |
| **Strateški program** | **Aktivnosti** | **Status aktivnosti** |
| **Realizovano** | **Nije realizovano** | **Realizacija u toku** |
| 4.4.1. Uspostavljanje prakse redovnih sastanaka i drugih oblika komunikacije sa drugim specijalizovanim organima za borbu protiv korupcije, naročito Agencijom | 4.4.1.1. Održavanje redovnih sastanaka i obuka sa APIK-om i drugim antikoruptivnim tijelima |  |  |  |
| 4.4.1.2. Razmjena pozitivnih iskustava sa drugim specijalizovanim organima za borbu protiv korupcije u BiH |  |  |  |
| 4.4.2. Razvijanje zajedničkih mjera i aktivnosti Kancelarije i drugih specijalizovanih organa u Brčko distriktu BiH na planu suprostavljanja korupciji | 4.4.2.1. Jačanje saradnje Kancelarije sa Tužilaštvom Brčko distrikta BiH i Policijom Brčko distrikta BiH, te Komisijom za borbu protiv korupcije Brčko distritka BiH na polju sprječavanja korupcije |  |  |  |
| 4.4.2.2. Potpisivanje Memoranduma o zajedničkim mjerama i aktivnostima sa Policijom Brčko distrika BiH i Tužilaštvom Brčko distrikta BiH |  |  |  |

*Grafikon br. 4 „Status realizacije aktivnosti strateškog cilja 4. Koordinacija, monitoring i evaluacija antikoruptivnih aktivnosti“*

Grafikon br. 4 prikazuje realizaciju aktivnosti u okviru Strateškog cilja 4 pod nazivom "Koordinacija, monitoring i evaluacija antikoruptivnih aktivnosti". Ovaj strateški cilj obuhvata ukupno 9 programa koji sadrže 23 aktivnosti. Prema prikazanim podacima, 20 aktivnosti je u potpunosti realizovano, 2 aktivnosti nisu realizovane, dok je 1 aktivnost još uvijek u toku. Grafikon jasno pokazuje visok stepen realizacije planiranih aktivnosti, uz manji broj onih koje nisu realizovane ili su još uvijek u procesu realizacije.

 *Tabela 20. Pregled realizacije aktivnosti po strateškim ciljevima*

|  |  |  |
| --- | --- | --- |
| **Strateški cilj** | **Ukupan broj aktivnosti unutar strateškog cilja** | **Status realizacije** |
| **Realizovano** | **Nije realizovano** | **Realizacija u toku** |
| 1 | 55 | 22 | 22 | 11 |
| Procenat realizacije (%) | 40% | 40% | 20% |
| 2 | 30 | 23 | 6 | 1 |
| Procenat realizacije (%) | 77% | 20% | 3% |
| 3 | 16 | 12 | 2 | 2 |
| Procenat realizacije (%) | 75% | 12,50% | 12,50% |
| 4 | 23 | 20 | 2 | 1 |
| Procenat realizacije (%) | 87% | 9% | 4% |

*Tabela 21. Ukupna realizacija Akcionog plana*

|  |  |  |  |
| --- | --- | --- | --- |
|  | Realizovano | Nije realizovano | Realizacija u toku |
| Broj aktivnosti | 77 | 32 | 15 |
| Procenat realizacije | 62% | 26% | 12% |

*Grafikon br. 5 „Ukupna realizacija Akcionog plana“*

Grafikon br. 5 prikazuje status realizacije aktivnosti u okviru cjelokupnog Akcionog plana, koji obuhvata 124 aktivnosti, s ukupnom realizacijom od 62%. Podaci ukazuju na značajan napredak u sprovođenju planiranih aktivnosti, pri čemu je najveći broj aktivnosti uspješno realizovan, dok manji dio aktivnosti nije realizovan ili je realizacija u toku.

Od ukupnog broja aktivnosti, 77 je realizovano, što pokazuje visok stepen ispunjenja ciljeva postavljenih Akcionim planom. 32 aktivnosti nisu realizovane zbog određenih prepreka u njihovoj implementaciji, poput administrativnih, finansijskih ili organizacionih izazova. Preostalih 15 aktivnosti je u toku, što znači da su započete, ali nisu još u potpunosti završene.

# **IZVORI INFORMACIJA**

Izvještaj o sprovođenju Strategije za borbu protiv korupcije u Brčko distriktu BiH 2022-2024. godina i Akcionog plana za sprovođenje Strategije za borbu protiv korupcije u Brčko distriktu BiH 2022-2024. godina izrađen je na osnovu podataka koje su organi javne uprave i institucije u Brčko distriktu BiH dostavili putem Obrasca za izvještavanje o implementaciji antikoruptivnih aktivnosti predviđenih Strategijom i Akcionim planom za borbu protiv korupcije u Brčko distriktu BiH 2022-2024. godina

U skladu sa članom 9, stavom (4) Zakona o Kancelariji za prevenciju korupcije i koordinaciju aktivnosti na suzbijanju korupcije („Službeni glasnik Brčko distrikta BiH“, broj: 26/24) organi javne uprave, institucije, javna preduzeća, javne ustanove i druga pravna lica čiji je osnivač Brčko distrikt BiH obavezni su da dva puta godišnje izvještavaju Kancelariju o sprovođenju aktivnosti predviđenih Strategijom i Akcionim planom. Rokovi za izvještavanje su 15. januar, odnosno 15. jul za prethodni šestomjesečni period. Izvještaji se dostavljaju preko lica za kontakt za sprječavanje korupcije.

Osnovni cilj ovog izvještaja je omogućiti transparentan i objektivan uvid u stepen sprovođenja predviđenih aktivnosti, ocijeniti efikasnost preduzetih aktivnosti i identifikovati eventualne prepreke u njihovoj realizaciji. Takođe, izvještaj služi kao alat za unaprjeđenje koordinacije između različitih institucija i subjekata uključenih u borbu protiv korupcije, kako bi se osigurala dosljedna primjena antikoruptivnih politika i poboljšala institucionalna odgovornost.

Kancelarija kontinuirano prati sprovođenje Strategije i Akcionog plana, pruža stručnu podršku institucijama u procesu realizacije njihovih obaveza i predlaže mjere za unaprjeđenje borbe protiv korupcije u Brčko distriktu BiH. Na osnovu dostavljenih podataka, Kancelarija analizira stepen sprovođenja aktivnosti, identifikuje eventualna kašnjenja ili nedostatke, te inicira potrebne korekcije u cilju efikasnije implementacije strateških ciljeva.

Kako bi se osigurao uspješan nastavak sprovođenja antikoruptivnih aktivnosti, neophodno je da svi subjekti zaduženi za realizaciju Strategije i Akcionog plana dosljedno ispunjavaju svoje obaveze, blagovremeno dostavljaju relevantne informacije i aktivno učestvuju u procesu prevencije i suzbijanja korupcije.

Podatke o sprovođenju antikoruptivnih aktivnosti predviđenih Strategijom i Akcionim planom za borbu protiv korupcije u Brčko distriktu BiH 2022–2024. godine dostavilo je 36 organa javne uprave i institucija u Brčko distriktu BiH, a to su:

* Skupština Brčko distrikta BiH
* Kancelarija gradonačelnika Brčko distrikta BiH
* Odjeljenje za obrazovanje
* Odjeljenje za stručne i administrativne poslove
* Odjeljenje za javnu bezbjednost
* Odjeljenje za poljoprivredu, šumarstvo vodoprivredu
* Odjeljenje za komunalne poslove
* Odjeljenje za evropske integracije i međunarodnu saradnju
* Odjeljenje za javne poslove
* Odjeljenje za prostorno planiranje i imovinsko pravne poslove
* Odjeljenje za javni registar
* Odjeljenje za privredni razvoj, sport i kulturu
* Odjeljenje za raseljena lica, izbjeglice i stambena pitanja
* Odjeljenje za zdravstvo i ostale usluge
* Direkcija za finansije Brčko distrikta BiH
* Kancelarija za reviziju javne uprave i institucija u Brčko distriktu BiH
* Kancelarija za upravljanje javnom imovinom Brčko distrikta BiH
* Kancelarija koordinatora Brčko distrikta pri Savjetu ministara Bosne i Hercegovine
* Kancelarija za pravnu pomoć Brčko distrikta BiH
* Komisija za odlučivanje o sukobu interesa Brčko distrikta BiH
* Komisija za hartije od vrijednosti Brčko distrikta BiH
* JP „Putevi Brčko“ Brčko distrikt BiH
* JP „Luka Brčko“ Brčko distrikt BiH
* JP „Komunalno Brčko“ d.o.o. Brčko distrikt BiH
* RNU „Radio Brčko“ Brčko distrikt BiH
* Zavod za zapošljavanje Brčko distrikta BiH
* Zavod za planiranje, projektovanje i razvoj Brčko distrikta BiH
* Razvojno-garantni fond Brčko distrikta BiH
* Fond zdravstvenog osiguranja Brčko distrikta BiH
* JZU „Zdravstveni centar Brčko“ Brčko distrikt BiH
* Policija Brčko distrikta BiH
* Tužilaštvo Brčko distrikta BiH
* Osnovni sud Brčko distrikta BiH
* Apelacioni sud Brčko distrikta BiH
* Pravosudna komisija Brčko distrikta BiH
* Pravobranilaštvo Brčko distrikta BiH

# **IZAZOVI U SPROVOĐENJU – OBRAZLOŽENJE NEIZVRŠENIH I AKTIVNOSTI KOJE SU U TOKU**

*Tabela br. 20 Obrazloženje aktivnosti koje imaju status „nerealizovano“*

|  |  |
| --- | --- |
| Naziv aktivnosti | Obrazloženje |
| 1.1.2.2. Na osnovu izvršene analize predložiti izmjene postojećih ili donošenje novih pravnih propisa u oblasti zapošljavanja u javnim institucijama | Novi Zakon o državnoj službi u organima javne uprave Brčko distrikta Bosne i Hercegovine, koji će regulisati proceduru zapošljavanja u organima javne uprave Brčko distrikta BiH je u fazi pripreme, tako da još uvijek nije usvojen od strane Skupštine Brčko distrikta BiH. |
| 1.1.4.2. Vršiti obuke zaposlenih u svim institucijama Brčko distrikta BiH u vezi sa pitanjem sprječavanja korupcije u sprovođenju javnih nabavki | Kancelarija nije obezbjedila sredstva za ovaj vid edukacije, a njeni zaposleni nemaju dovoljno iskustva za samostalno održavanje ovakvih obuka. |
| 1.1.5.1. Kontinuirana edukacija službenika Kancelarije u pogledu prevencije i aktivnosti na suzbijanju korupcije | APIK je održavao sastanke s menadžmentom Kancelarije, ali nije organizovao edukacije za njene službenike. |
| 1.2.2.1. Određivanje sadržaja Jedinstvenog centralnog registra transfera Brčko distrikta BiH | Direkcija za finansije Brčko distrikta BiH, kao jedan od nosilaca ove aktivnosti, nadležna je isključivo za obezbjeđivanje podataka o isplaćenim sredstvima, dok je za preostale zadatke zadužena imenovana radna grupa. |
| 1.2.2.2. Uspostavljanje Jedinstvenog centralnog registra svih transfera u Brčko distriktu BiH | Direkcija za finansije Brčko distrikta BiH, kao jedan od provodilaca ove aktivnosti, nadležna je isključivo za obezbjeđivanje podataka o isplaćenim sredstvima. Prema njihovim saznanjima, Jedinstveni centralni registar svih transfera u Brčko distriktu BiH još uvijek nije uspostavljen. |
| 1.3.1.2. Izvršiti specifikaciju potreba za ustanove i objaviti odluku/rješenje za pokretanaje postupka javne nabavke softvera i opreme | Fond zdravstvenog osiguranja Brčko distrikta BiH, kao jedini provodilac ove aktivnosti, nije u mogućnosti finansirati nabavku. Međutim, Odjeljenje za zdravstvo i ostale usluge pokrenulo je postupak nabavke Integrisanog zdravstvenog informacionog sistema. |
| 1.3.2.1. Analizirati i obezbjediti dosljednu primjenu pravnih propisa u pogledu postojanja sukoba interesa u zdravstvenom sektoru u dijelu koji se odnosi na regulisanje dopunske privatne prakse | Odjeljenje za zdravstvo i ostale usluge nije postupalo po ovoj aktivnosti, dok je Komisija za odlučivanje o sukobu interesa Brčko distrikta BiH, u skladu sa Zakonom o sprječavanju sukoba interesa u institucijama Brčko distrikta BiH, nadležna za utvrđivanje postojanja sukoba interesa isključivo za nosioce javnih funkcija. Kada je riječ o sukobu interesa u zdravstvenom sektoru, posebno u dijelu koji se odnosi na regulisanje dopunske privatne prakse, Komisija je postupala samo u jednom slučaju, budući da je riječ o osobi koja obavlja javnu funkciju. |
| 1.3.3.1. Podsticanje kontrole dijela budžeta koji se odnosi na finansiranje specifičnih potreba zdravstvenog sistema u Brčko distriktu BiH | Direkcija za finansije može vršiti kontrolu budžeta Odjeljenja za zdravstvo i ostale usluge isključivo u dijelu izvršenja budžeta, u skladu sa važećim zakonskim i podzakonskim propisima. Međutim, ne može biti jedini provodilac ove aktivnosti, jer nema nadležnost nad finansiranjem specifičnih potreba zdravstvenog sistema u Brčko distriktu BiH, koji obuhvata i druge subjekte, a ne samo Odjeljenje za zdravstvo i ostale usluge. |
| 1.3.4.1. Analizirati strukturu zdravstvenih usluga kod kojih su liste čekanja izražene | Odjeljenje za zdravstvo i ostale usluge i JZU „Zdravstveni centar Brčko“ Brčko distrikt BiH nisu postupali po ovoj aktivnosti, dok Fond zdravstvenog osiguranja Brčko distritka BiH može postupati tek nakon što dobije zvaničnu listu zdravstvenih usluga sa evidentiranim listama čekanja. |
| 1.3.4.3. Utvrditi kriterijume na osnovu kojih se omogućavaju prioriteti na listama čekanja | Odjeljenje za zdravstvo i ostale usluge i JZU „Zdravstveni centar Brčko“ Brčko distrikt BiH nisu postupali po ovoj aktivnosti, dok Fond zdravstvenog osiguranja Brčko distritka BiH može postupati tek nakon što dobije zvaničnu listu čekanja. |
| 1.3.5.1. Vršiti obuke zaposlenika zdravstvenih institucija u Brčko distriktu BiH o postojanju i štetnosti korupcije | Kancelarija nije obezbjedila sredstva za ovaj vid edukacije, a njeni zaposleni nemaju dovoljno iskustva za samostalno održavanje ovakvih obuka. |
| 1.3.5.2. Vršiti propagandu antikorupcionog djelovanja zdravstvenim radnicima | Kancelarija nije obezbjedila sredstva za ovu aktivnost. |
| 1.4.1.1. Izraditi i koordinirati aktivnosti na uvođenju usaglašenog plana i programa etike i integriteta u obrazovnim institucijama u Brčko distriktu BiH u nastavne aktivnosti | Aktivnost nije realizovana jer nije u nadležnosti **Pedagoške institucije**, niti je predviđena opisima poslova zaposlenih u Pedagoškoj instituciji. Takođe, nije donesena odluka o imenovanju radne grupe. |
| 1.4.1.2. Primjena usaglašenog plana i programa etike i integriteta u obrazovnim institucijama u Brčko distriktu BiH u nastavne aktivnosti | Aktivnost nije realizovana jer nije u nadležnosti **Pedagoške institucije**, niti je predviđena opisima poslova zaposlenih u Pedagoškoj instituciji. Takođe, nije donesena odluka o imenovanju radne grupe. |
| 1.4.1.4. Menadžment svih visokoškolskih ustanova će donijeti novi Kodeks profesionalne etike koji će na jedinstven način tretirati pitanja etike nastavnika i etike studenata | Visokoškolske ustanove u Brčko distriktu BiH imaju u primjeni Kodeks profesionalne etike, ali nisu donijele novi. |
| 1.4.2.1. Izvršiti provjeru stečenih kvalifikacija svih zaposlenika u resoru obrazovanje (predškolsko, osnovno, srednje te visoko obrazovanje) | Aktivnost nije realizovana jer Upravna inspekcija ne može više vršiti provjeru diploma u skladu sa dopisom Agencije za zaštitu ličnih podataka u Bosni i Hercegovini. Aktivnost nije realizovana jer Upravna inspekcija, u skladu sa dopisom Agencije za zaštitu ličnih podataka u Bosni i Hercegovini, više nema ovlaštenje za provjeru diploma. Odjeljenje za obrazovanje je prilikom prijema novih zaposlenih njihove diplome dostavljalo Upravnoj inspekciji na provjeru. |
| 1.4.2.2. Pojačati kontrolu u postupku zapošljavanja nastavnog kadra u obrazovnim institucijama Brčko distrikta BiH | Pododjeljenje za ljudske resurse u Odjeljenju za obrazovanje nema nadležnost za kontrolu postupka zapošljavanja nastavnog kadra u obrazovnim institucijama. Međutim, nadležno je za učešće u procesima zapošljavanja direktora, pomoćnika direktora, nastavnika, stručnih saradnika u nastavi, vanjskih saradnika i asistenata u nastavi. |
| 1.5.3.1. Angažovati dodatni broj zaposlenih na poslovima dodjele i kontrole budžetskih sredstava | Aktivnost nije realizovana, ali se planira povećati broj zaposlenih u Kancelariji za pripremu budžeta i njihovo promovisanje u budžetske analitičare. |
| 1.5.3.2. Edukacija postojećeg kadra o postojanju koruptivnih rizika prilikom dodjele budžetskih sredstava | Kancelarija nije obezbjedila sredstva za ovaj vid edukacije, a njeni zaposleni nemaju dovoljno iskustva za samostalno održavanje ovakvih obuka. |
| 1.5.5.1. Izvršiti analizu pravnih propisa u vezi sa sredstvima javnog finansiranja | Kancelarija nije postupala po ovoj aktivnosti zbog velike količine pravnih propisa koji regulišu oblast javnog finansiranja, kao i nedostatka ljudskih resursa u Kancelariji za njenu samostalnu realizaciju. Takođe, nije bilo inicijativa od strane drugih provodioca za sprovođenje ove aktivnosti. |
| 1.5.5.2. Na osnovu analiza predložiti i implementirati izmjene i dopune pravnih propisa u vezi sa sredstvima javnog finansiranja | Aktivnost nije realizovana jer nije urađena analiza, koja bi poslužila kao osnova za predlaganje izmjena i dopuna pravnih propisa u vezi sa sredstvima javnog finansiranja. |
| 1.5.6.1. Povećanje broja kontrola o primjenama propisa vezanih za obavljanje djelatnosti i izvršavanje propisanih poreskih i drugih obaveza od strane fizičkih i pravnih lica | Godišnji plan kontrola donosi se svake godine, a njegov obim zavisi od broja raspoloživih inspektora, dostupne radne snage, vrste i načina pokretanja kontrole, kao i dodatnih poslova koje inspektori obavljaju. Budući da se povećanim brojem kontrola ne može postići indikator aktivnosti, ova aktivnost nije adekvatno postavljena. |
| 2.1.1.2. U skladu sa izvšenom analizom inicirati izmjene ili dopune Zakone o zaštiti lica koja prijavljuju korupciju | Kancelarija je uradila analizu Zakona o zaštiti lica koja prijavljuju korupciju i pripremila prijedlog njegovih izmjena i dopuna, koji je dostavljen INL-u na mišljenje. Do trenutka izrade ovog izvještaja, nije upućena inicijativa Skupštini Brčko distrikta BiH za usvajanje izmjena i dopuna ovog zakona. |
| 2.3.4.1. Sprovesti analizu postojeće zakonske regulative u oblasti kaznene politike za koruptivni kriminalitet | Kancelarija nije preduzimala aktivnosti na realizaciji ove aktivnosti. |
| 2.3.4.2. Na temelju analize unaprijediti normativni okvir za utvrđivanje porijekla, zamrzavanja, oduzimanja i upravljanja nelegalno stečenom imovinom u korupcijskim predmetima | Realizacija ove aktivnosti zavisi od realizacije prethodne aktivnosti (2.3.4.1.). Budući da navedena aktivnost nije sprovedena, ni ova aktivnost nije mogla biti realizovana. |
| 2.4.2.2. Na osnovu analiza izvršiti jačanje kapaciteta inspekcijskih organa Brčko distrikta BiH | Inspektorat nije postupao po ovoj aktivnosti. |
| 2.4.3.1. Analiza i unapređenje postojećeg normativnog okvira u pogledu nadležnosti inspektora i sankcija koje oni izriču | Nije potpuno realizovana aktivnost iz razloga što bi Inspektorat trebao proći kroz svih 20 oblasti inspekcijskog nadzora kako bi potpuno realizovao ovaj cilj. |
| 2.4.3.2. Povećanje naplate prekšajnih naloga koje izdaju inspektori | Mjerenje povećanja naplate putem prinudne naplate nije mjerilo uspješnosti naplate prekršajnih naloga, pogotovu ne po prekršajima inspekcije. |
| 3.1.1.1. Razvijanje i uvođenje posebnih nastavnih planova i programa na temu etike i građanskih dužnosti u svim obrazovnim ustanovama Brčko distrikta BiH | Kancelarija nije postupala po ovoj aktivnosti, a Odjeljenje za obrazovanje se nije izjasnilo po ovoj aktivnosti. |
| 3.1.1.2. Održavanje obuka i predavanja u osnovnim i srednjim školama na temu prevencije i borbe protiv korupcije | Kancelarija nije postupala po ovoj aktivnosti, a Odjeljenje za obrazovanje se nije izjasnilo po ovoj aktivnosti. |
| 4.2.3.1. Kreiranje web aplikacije za izradu izvještaja o implementaciji aktivnosti predviđenih strateškim dokumentima | Agencija za prevenciju korupcije i koordinaciju borbe protiv korupcije trebala je svim timovima za borbu protiv korupcije u BiH dostaviti web aplikaciju za izradu izvještaja o sprovođenju aktivnosti predviđenih strateškim dokumentima, ali to nije učinila. Zbog toga je Kancelarija kreirala Obrazac za izvještavanje o implementaciji antikoruptivnih aktivnosti predviđenih Startegijom i Akcionim planom. |
| 4.3.2.2. Provođenje obaveznog dodatnog razmatranja neizvršenih aktivnosti | Aktivnost će biti realizovana nakon razmatranja ovog izvještaja, jer tek sada, nakon izvještavanja, Kancelarija raspolaže tačnim podacima o realizovanim i nerealizovanim aktivnostima. |

*Tabela br. 21 Obrazloženje aktivnosti koje imaju status „realizacija u toku“*

|  |  |
| --- | --- |
| Naziv aktivnosti | Obrazloženje |
| 1.1.1.4. Jačati kapacitete i resurseKancelarije | Pravilnikom o unutrašnjoj organizaciji Kancelarije za prevenciju korupcije i koordinaciju aktivnosti na suzbijanju korupcije predviđena su nova radna mjesta, a konkurs za njihovo popunjavanje biće raspisan nakon usvajanja budžeta Brčko distrikta BiH za 2025. godinu. |
| 1.1.2.1. Analizirati postojeće zakone i podzakonske akte kojima se reguliše procedura zapošljavanja u Brčko distriktu BiH | U toku je analiza postojećih zakona i podzakonskih akata koji regulišu proceduru zapošljavanja u Brčko distriktu BiH, a na osnovu njenih nalaza pripremljen je novi Zakon o državnoj službi u organima javne uprave Brčko distrikta Bosne i Hercegovine. |
| 1.3.1.1. Izgradnja integralnog jedinstvenog informacionog sistema u zdravstvu Brčko distrikta BiH | Odjeljenje za zdravstvo i ostale usluge označilo je ovu aktivnost "u toku" jer je JZU „Zdravstveni centar Brčko“ Brčko distrikt BiH dana 24.01.2024. pokrenuo postupak javne nabavke Integrisanog zdravstvenog informacionog sistema. Međutim, zbog podnesene žalbe u ovom postupku javne nabavke, proces još uvijek nije završen. |
| 1.3.6.2. Omogućiti pružanje deficitarnih zdravstvenih usluga | Odlukom Vlade Brčko distrikta BiH odobreno je angažovanje stručnjaka iz relevantnih medicinskih oblasti radi pružanja pomoći i podrške sekundarnoj zdravstvenoj zaštiti, kao i osiguranja tercijarnog nivoa zdravstvene zaštite. JZU „Zdravstveni centar Brčko“ Brčko distrikt BiH dostavlja šefu Odjeljenja za zdravstvo i ostale usluge detaljne mjesečne izvještaje o radu angažovanih stručnjaka, uključujući ime stručnjaka, broj i vrstu izvršenih operativnih zahvata, broj i datume dolazaka, te druge relevantne podatke. Fondu zdravstvenog osiguranja Brčko distrikta BiH, prema dostupnim informacijama, nije poznato da li postoji takva lista zdravstvenih usluga, sačinjena od strane JZU „Zdravstveni centar Brčko“ Brčko distrikt BiH. |
| 1.3.6.3. Na osnovu izvršene analize trenutnog stanja preduzeti potrebne mjere za povećanje jednakosti pristupa zdravstvenim uslugama | Odjeljenje za zdravstvo i ostale usluge u svom odgovoru navodi da je ova aktivnost definisana članom 11 Zakona o zdravstvenoj zaštiti Brčko distrikta Bosne i Hercegovine. S druge strane, prema dostupnim informacijama, Fondu zdravstvenog osiguranja Brčko distrikta BiH nije poznato da li postoji takva lista zdravstvenih usluga, sačinjena od strane JZU „Zdravstveni centar Brčko“ Brčko distrikt BiH. |
| 1.4.1.3. Podsticanje uključivanja što većeg broja djece u vannastavne, kulturne i sportske aktivnosti | Šef Odjeljenja za obrazovanje donio je Odluku o kalendaru školskih takmičenja za srednje škole u organizaciji Odjeljenja za obrazovanje za školsku 2024/2025. godinu. Odluka obuhvata međuškolska takmičenja iz njemačkog i engleskog jezika, futsala za dječake, te odbojke za djevojčice.Takođe, 30. decembra 2024. godine, šef Odjeljenja za obrazovanje donio je Odluku o usvajanju Procedure za organizaciju i realizaciju školskih sportskih takmičenja u srednjim školama Brčko distrikta BiH.Sve navedene aktivnosti planirane su za realizaciju u drugom polugodištu školske 2024/2025. godine. |
| 1.4.2.5. Efikasno urediti sprječavanje pojave korupcije pri prebacivanju učenika u srednjim školama | U 2025. godini planirane su aktivnosti na izmjeni Zakona o obrazovanju, čime će transfer učenika biti jasno definisan i propisan.Član 64 Zakona o obrazovanju u osnovnim i srednjim školama Brčko distrikta BiH reguliše prelazak učenika u druge škole. Međutim, prelazak ili premještaj učenika u drugo odjeljenje ili drugo zanimanje unutar iste škole nije precizno definisan. |
| 1.5.1.1. Izrada metodologije „Budžeta za građane“ | Nadležnost Direkcije za finansije Brčko distrikta BiH ogleda se u dijelu obezbeđenja podataka za izradu Budžeta za građane. Vlada Brčko distritka BiH se nije izjasnila po ovoj aktivnosti. |
| 1.5.1.2. Javno objavljivanje i promovisanje „Budžeta za građane“ putem web stranice i printanog materijala | Nadležnost Direkcije za finansije Brčko distrikta BiH ogleda se u dijelu obezbjeđenja podataka za izradu Budžeta za građane. Vlada Brčko distritka BiH se nije izjasnila po ovoj aktivnosti. |
| 1.5.2.2. Jačanje kontrole realizacije programa/projekata finansiranih iz budžeta | JP „Komunalno“ d.o.o. Brčko distrikt BiH u svom odgovoru navodi da je realizacija ove aktivnosti u toku, s obzirom na to da se trenutno vrši objedinjavanje i objava informacija na zvaničnoj web stranici [www.komunalno.ba](file:///C%3A%5CUsers%5Cblaze%5CDocuments%5CSEKTOR%20PREVENCIJE%5C_STRATEGIJA%202022-2024%5Cwww.komunalno.ba).Odjeljenje za raseljena lica, izbjeglice i stambena pitanja takođe je navelo da je realizacija aktivnosti u toku, te da će nakon završetka svih javnih poziva, isplate novčanih sredstava i isteka ugovorenog roka sprovesti kontrolu.Razvojno-garantni fond Brčko distrikta BiH i Odjeljenje za zdravstvo i ostale usluge uspješno su realizovali ovu aktivnost. |
| 1.5.2.3. Kontrola namjenskog korištenja dodijeljenih sredstava | Odjeljenje za zdravstvo i ostale usluge, Odjeljenje za raseljena lica, izbjeglice i stambena pitanja, te Odjeljenje za poljoprivredu, šumarstvo i vodoprivredu odgovorili su da je realizacija ove aktivnosti u toku, budući da se kontrola sprovodi kontinuirano nakon završetka javnih poziva. Takođe, u Odjeljenju za poljoprivredu, šumarstvo i vodoprivredu formira se posebna komisija zadužena za vršenje kontrole. |
| 2.3.1.1. Podsticati i unaprijediti proaktivnu transparentnost u radu Pravosudnih institucija Brčko distriktu BiH | Pravosuđe Brčko distrikta BiH aktivno učestvuje u izvještavanju o preduzetim radnjama u okviru obrađivane teme, gostuje u emisijama i prezentuje rad sudova.Takođe, redovno informiše javnost putem portala, a građanima je omogućeno podnošenje zahtjeva za pristup informacijama. Ova aktivnost se provodi kontinuirano, te je njena realizacija u toku. |
| 3.1.3.2. Donijeti Uputstvo o postupanju i saradnji javnih službenika i dr. subjekata, a u vezi sa prijavom koruptivnih radnji | Od ukupno 37 organa javne uprave i institucija u Brčko distriktu BiH, njih šest je donijelo Uputstvo o postupanju i saradnji javnih službenika i drugih subjekata u vezi s prijavom koruptivnih radnji, dok je kod dvije institucije izrada ovog uputstva u toku. |
| 3.3.1.1. Obezbjediti kroz Budžet Brčko distrikta BiH sredstva za projekte koji će se sprovoditi korz saradnju sa OCD  | Skupština Brčko distrikta BiH je u budžetu za 2024. godinu predvidjela sredstva za projekte sa OCD, dok Kancelarija u svom budžetu za pomenutu godinu nije planirala sredstva za ove namjene. |
| 4.2.1.3. Donijeti plan integriteta o rezultatima sprovedenih aktivnosti iz Akcionog plana 2022-2024. godine | Od ukupno 37 organa javne uprave i institucija u Brčko distriktu BiH, njih 32 su usvojile Plan integriteta, zbog čega je realizacija ove aktivnosti i dalje u toku. |

# **ZAKLJUČAK**

Strategija i Akcioni plan, koji su predmet ovog izvještaja, su prvi strateški dokumenti koji su donijeti od kako je Kancelarija počela sa radom, čime je postavljen temelj za dalju borbu protiv korupcije i unapređenje integriteta u Brčko distriktu BiH. Tokom izrade ovih strateških dokumenata, Kancelarija nije imala pun kapacitet zaposlenih, što je značajno uticalo na brzinu i efikasnost izrade i implementacije. Ovaj izazov je bio dodatno pojačan činjenicom da članovi radne grupe za izradu Strategije i Akcionog plana, koji su dolazili iz drugih organa javne uprave i institucija u Brčko distriktu BiH, nisu imali dovoljno iskustva sa izradom ovakvih strateških dokumenata. Kao rezultat toga, mnoge aktivnosti nisu bile dovoljno jasno definisane, što je izazvalo poteškoće u njihovoj daljoj realizaciji.

Kao provodioci aktivnosti u pomenutim dokumentima, bili su navedeni organi javne uprave i institucije u Brčko distriktu BiH koje same nisu bile u mogućnosti realizovati sve aktivnosti u punom opsegu, ili su bile odgovorne samo za jedan segment procesa. Ovaj nedostatak koordinacije i jasnoće u raspodjeli odgovornosti doveo je do otežane realizacije mnogih predviđenih aktivnosti. Takođe, realizaciju aktivnosti su značajno usporili finansijski, administrativni, tehnički i organizacijski izazovi, koji su ometali efikasno sprovođenje planiranih aktivnosti.

Jedan od ključnih faktora koji je uticao na realizaciju aktivnosti jeste i nedovoljna komunikacija između Kancelarije i organa javne uprave i institucija u Brčko distriktu BiH. Bolja koordinacija i brža razmjena informacija između ovih subjekata bila bi ključna za bržu i efikasniju realizaciju aktivnosti koje podrazumijevaju više provodilaca. Takođe, potrebno je poboljšati komunikaciju unutar samih organa javne uprave i institucija u Brčko distriktu BiH, kako bi lica za kontakt zadužena za komunikaciju i saradnju s Kancelarijom dobila sve relevantne informacije blagovremeno i na ispravan način, te mogla pravilno izvještavati Kancelariju o sprovođenju aktivnosti predviđenih Strategijom i Akcionim planom.

Iz svega gore navedenog proizilazi da su obuke lica za kontakt zaduženih za komunikaciju i saradnju s Kancelarijom, neophodnem, a same edukacije bi trebale biti fokusirane na pravilno popunjavanje obrazaca za izvještavanje o implementaciji antikoruptivnih aktivnosti, jer je veliki broj podataka dostavljenih Kancelariji putem obrazaca bio nepotpun ili netačan. Edukacija bi pomogla ne samo u ispravnom dostavljanju podataka, već i u razumijevanju same metodologije izvještavanja, što bi doprinosilo većoj tačnosti i preciznosti informacija koje se dostavljaju.

Uprkos svim izazovima i preprekama, realizacija cjelokupne Strategije, odnosno Akcionog plana, iznosi 62%. Ovaj rezultat može se smatrati dobrim uspjehom, s obzirom na brojne prepreke s kojima su se Kancelarija i organi javne uprave i institucije u Brčko distriktu BiH suočavale u proteklom periodu. Takođe, 12% aktivnosti iz Akcionog plana čija je realizacija još uvijek u toku, nagovještava da postoji realna mogućnost da se ove aktivnosti uspješno realizuju u narednom vremenskom periodu. Nažalost, 32 aktivnosti, odnosno 26% Akcionog plana, nisu realizovane, uglavnom zbog toga što su iste bile postavljene na način koji nije bio izvediv u praksi, ili zbog nedostatka resursa i koordinacije.

S obzirom na sve prepreke i izazove koji su uticali na realizaciju aktivnosti iz Strategije i Akcionog plana, još uvijek postoji veliki potencijal za unapređenje procesa i postizanje boljih rezultata u budućnosti. Svi ovi izazovi trebaju poslužiti kao osnov za dalje analize i poboljšanja, kako bi se u narednom vremenskom periodu osigurala efikasnija implementacija sličnih strateških dokumenata.

|  |  |
| --- | --- |
| Broj predmeta:  | 05-19-73/25 |
| Broj akta: | 1/25 |
| Datum, | 27.02.2025. godine |
| Mjesto, | Brčko distrikt BiH |

 **Direktor Kancelarije**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 Žarko Ćosić, dipl. iur. za

 kriminalistiku i bezbjednost